title: Id-Deċiżjoni Nru 2317/2003/KE tal-Parlament Ewropew u tal-Kunsill tal-5 ta’ Diċembru 2003 li tistabbilixxi programm għat-titjib tal-kwalità ta’ l-edukazzjoni ogħla u l-promozzjoni ta’ fehim interkulturali permezz ta’ koperazzjoni ma’ pajjiżi terzi (Erasmus Mundus) (2004 sa 2008)

text:
Avviż Legali Importanti

|

32003D2317

Official Journal L 345 , 31/12/2003 P. 0001 - 0008

		Id-Deċiżjoni Nru 2317/2003/KE tal-Parlament Ewropew u tal-Kunsilltal-5 ta’ Diċembru 2003li tistabbilixxi programm għat-titjib tal-kwalità ta’ l-edukazzjoni ogħla u l-promozzjoni ta’ fehim interkulturali permezz ta’ koperazzjoni ma’ pajjiżi terzi (Erasmus Mundus) (2004 sa 2008)IL-PARLAMENT EWROPEW U L-KUNSILL TA’ L-UNJONI EWROPEAWara li kkunsidraw it-Trattat li jistabilixxi l-Komunità Ewropea, u b’mod partikolari l-Artikolu 149 tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekomomiku u Soċjali Ewropew [2],Wara li kkunsidraw l-opinjoni tal-Kumitat tar-Reġjuni [3],Wara li aġixxew skond il-proċedura preskritta fl-Artikolu 251 tat-Trattat [4],Billi:(1) Il-Komunità Ewropea għandha tikkontribwixxi għall-iżvilupp ta’ edukazzjoni ta’ kwalità, inter alia, permezz ta’ koperazzjoni ma’ pajjiżi terzi.(2) Il-konklużjonijiet tal-Kunsill Ewropew ta’ Lisbona (23 u 24 ta’ Marzu 2000) enfasizzaw li jekk l-Ewropa għandha tilqa’ l-isfida tal-globalizzazzjoni, Stati Membri jeħtieġ li jadattaw is-sistemi ta’ edukazzjoni u taħriġ professjonal tagħhom għad-domandi (għall-ħtiġiet) tas-soċjeta ta’ għarfien.(3) Il-Kunsill Ewropew ta’ Stokkolma (23 u 24 March 2001) indika li x-xogħol fuq l-insegwiment ta’ l-għanijiet ta’ sistemi ta’ edukazzjoni u taħriġ għandu jkun stmat fil-kuntest ta’ perspettiva mondjali (dinjija). Il-Kunsill Ewropew ta’ Barċellona (15 u 16 ta’ Marzu 2002) kkonferma li ftuħ għal dinja iktar wiesa’ huwa wieħed mit-tliet prinċipji bażiċi għall-programm tax-xogħol għall-2010 għal sistemi ta’ edukazzjoni u taħriġ.(4) Il-Ministri ta’ l-Edukazzjoni Ewropej, fil-laqgħa ta’ Bolonja (19 ta’ Ġunju 1999), iddikjaraw fid-dikjarazzjoni konġunta tagħhom li huwa meħtieġ li jkun żgurat li s-sistema ta’ edukazzjoni Ewropea tikseb grad mondjali ta’ faxxinu (ġibda lejn) li jixraq lill-kisbiet kulturali u xjentifiċi maġġuri Ewropej.(5) Il-Ministri Ewropej responsabbli mill-edukazzjoni ogħla f’laqgħa fi Praga (19 ta’ Mejju 2001) komplew jenfasizzaw, inter alia, l-importanza li jikber il-faxxinu (il-ġibda lejn) ta’ l-edukazzjoni ogħla Ewropea għal studenti mill-Ewropa u partijiet oħra tad-dinja.(6) Fil-komunikazzjoni tagħha dwar ir-rafforzar tal-koperazzjoni ma’ pajjiżi terzi fil-qasam ta’ l-edukazzjoni ogħla, il-Kummissjoni argumentat li internazzjonalizzazzjoni akbar ta’ l-edukazzjoni ogħla hija meħtieġa biex twieġeb (tirreaġixxi) għall-isfidi tal-proċess ta’ globalizzazzjoni, identifikat għanijiet ġenerali għal strateġija ta’ koperazzjoni ma’ pajjiżi terzi f’dan il-qasam u ssuġġeriet miżuri konkreti biex jintlaħqu dawn l-għanijiet.(7) Ir-riżoluzzjoni tal-Kunsill ta’ l-14 ta’ Frar 2002 dwar il-promozzjoni tad-diversita lingwistika u tagħlim tal-lingwi fil-qafas ta’ l-implimentazzjoni ta’ l-għanijiet tas-sena Ewropea tal-lingwi 2001 [5] tenfasizza l-ħtieġa għall-Unjoni Ewropea biex tqis il-prinċipju tad-diversita lingwistika fir-relazzjonijiet tagħha ma’ pajjiżi terzi.(8) L-istituzzjonijiet akkademiċi fl-Unjoni Ewropea jimmiraw biex ikabbru s-sehem ta’ studenti internazzjonalment mobbli. Hemm rikonoxximent wiesa’ tal-potenzal kbir irrappreżentat mis-saħħiet individwali magħquda ta’ l-istituzzjonijiet ta’ l-edukazzjoni ogħla Ewropej, mid-diversita edukattiva tagħhom u l-esperjenza wiesa’ tagħhom f’networking u f’koperazzjoni ma’ pajjiżi terzi, li jagħmel possibli għalihom li joffru korsijiet ta’ kwalità kbira (għolja) unika fl-Ewropa u jippermettu li l-benefiċċji ta’ mobilita internazzjonali jitqassmu iktar fil-wisa’ ġewwa l-Komunità u l-pajjiżi sħab (partner) tagħha.(9) L-istituzzjonijiet ta’ l-edukazzjoni ogħla Ewropej għandhom jibqgħu f’pożizzjoni li jmexxu l-iżviluppi. Għal dan il-għan huma għandhom jinkoraġġixxu l-koperazzjoni ma’ istituzzjonijiet ta’ pajjiżi terzi li jkunu laħqu livell ta’ żvilupp komparabbli ma’ dak ta’ istituzzjonijiet ta’ l-edukazzjoni ogħla fil-Komunità. L-edukazzjoni ogħla għandha tiftiehem fit-totalita tagħha, li tagħha t-taħriġ ogħla professjonali (vokazzjonali) jagħmel sehem integru, filwaqt li jqis it-trejqiet speċifiċi bħal korsijiet ta’ taħriġ għal inġinieri jew tekniċi ogħla.(10) L-għan ta’ dan il-programm huwa li jikkontribwixxi għat-titjib tal-kwalità ta’ l-edukazzjoni ogħla fl-Ewropa u fl-istess ħin li jkollu impatt fuq il-viżibilita u l-perċezzjoni ta’ l-Unjoni Ewropea madwar id-dinja, kif ukoll jibni kapital ta’ rieda tajba fost dawk li jkunu pparteċipaw fil-programm.(11) Dan il-programm jipprovdi għall-istabbiliment ta’ "kors masters ta’ l-Erasmus Mundus" li jagħmel possibbli għall-istudenti li jivvjaġġaw madwar l-Ewropa jattendu diversi universitajiet differenti. Din id-dimensjoni ta’ edukazzjoni ogħla għandha tqis ir-reviżjoni ta’ programmi eżistenti bħal Socrates (Erasmus), biex jittieħdu miżuri adegwati li jippromwovu aċċess għal dan il-programm lil studenti Ewropej.(12) L-azzjoni Komunitarja għandha tkun immaniġġata b’manjiera li tkun trasparenti, utent-bonarja, miftuħa u li tiftiehem.(13) Fil-promozzjoni ta’ mobilita internazzjonali, il-Komunità għandha żżomm f’moħħha l-fenomenu magħruf komunement bħala "it-telf ta’ l-imħuħ".(14) Hemm ħtieġa li jiżdiedu l-isforzi Komunitarji għall-promozzjoni ta’ djalogu u fehim bejn kulturi mad-dinja kollha, filwaqt li jinżammu fil-moħħ id-dimensjoni soċjali ta’ l-edukazzjoni ogħla kif ukoll l-ideali tad-demokrazija u rispett għad-drittijiet tal-bniedem, inkluża l-ugwaljanza tas-sessi, b’mod speċjali billi l-mobilita tinkoraġġixxi l-iskoperta ta’ ambjenti kulturali u soċjali ġodda u tiffaċilita l-fehim tagħhom, u filwaqt li tagħmel hekk tiżgura li ebda grupp ta’ ċittadini jew nazzjonali (ċittadini) ta’ pajjiżi terzi ma jkun eskluż jew żvantaġġat kif imsemmi fl-Artikolu 21(1) tal-Karta tad-Drittijiet Fundamentali ta’ l-Unjoni Ewropea.(15) Biex ikun irrafforzat il-valur miżjud ta’ l-azzjoni Komunitarja huwa meħtieġ li jkunu żgurati l-koerenza u l-komplimentarita bejn l-azzjonijiet implimentati fil-qafas ta’ din id-Deċiżjoni u politiki, strumenti u azzjonijiet Komunitarji relevanti oħra, b’mod partikolari s-sitt programm qafas għar-riċerka stabbilit bid-Deċiżjoni Nru 1513/2002/KE [6] u programmi ta’ koperazzjoni esterna fis-settur ta’ l-edukazzjoni ogħla.(16) Il-Ftehim dwar iż-Żona Ekonomika Ewropea (Ftehim dwar iż-ŻEE) jipprovdi għall-koperazzjoni ikbar fil-qasam ta’ l-edukazzjoni, taħriġ u żgħażagħ bejn il-Komunità Ewropea u l-Istati Membri tagħha, min-naħa l-waħda, u l-pajjiżi ta’ l-Assoċjazzjoni Ewropea ta’ Kummerċ Liberu parteċipanti fiż-Żona Ekonomika Ewropea (Stati tas-ŻEA-AEKL), mill-oħra; il-kondizzjonijiet u r-regoli ddettaljati għall-parteċipazzjoni tal-pajjiżi msemmija hawn iktar ’il fuq f’dan il-programm għandhom ikunu stabbiliti skond id-disposizzjonijiet relevanti tal-Ftehim dwar iż-ŻEE.(17) Il-kondizzjonijiet u r-regoli ddettaljati għall-parteċipazzjoni tal-pajjiżi assoċjati ċentrali u tal-lvant Ewropej (PĊLEi) f’dan il-programm għandhom ikunu stabbiliti skond id-disposizzjonijiet preskritti fil-ftehim Ewropej, fil-Protokolli addizzjonali u fid-Deċiżjonijiet tal-Kunsilli ta’ Assoċjazzjoni rispettivi tagħhom. Rigward Ċipru, il-parteċipazzjoni għandha tkun iffinanzjata b’approprjazzjonijiet addizzjonali skond il-proċeduri li għandhom ikunu maqbula ma’ dak il-pajjiż. Rigward Malta u t-Turkija, parteċipazzjoni għandha tkun iffinanzjata b’approprjazzjonijiet addizzjonali skond id-disposizzjonijiet tat-Trattat.(18) Dan il-programm għandu jkun regolarment immonitorjat u vvalutat f’koperazzjoni bejn il-Kummissjoni u l-Istati Membri biex jippermetti riaġġustamenti, b’mod partikolari rigward il-prijorita għall-implimentar tal-miżuri; il-valutazzjoni għandha tinkludi valutazzjoni esterna u indipendenti.(19) Ladarba l-għanijiet ta’ l-azzjoni proposta dwar il-kontribuzzjoni ta’ koperazzjoni Ewropea għal edukazzjoni ta’ kwalità ma’ jistgħux jintlaħqu b’mod suffiċjenti mill-Istati Membri, inter alia, minħabba l-ħtieġa ta’ partenarjati multilaterali u mobilita multilaterali u skambji ta’ informazzjoni bejn il-Komunità u pajjiżi terzi u jistgħu għalhekk jintlaħqu aħjar fuq livell Komunitarju minħabba d-dimensjoni trasnazzjonali ta’ l-azzjonijiet u miżuri Komunitarji, il-Komunità tista’ tadotta miżuri skond il-prinċipju taa-sussidjarita kif miġjub fl-Artikolu 5 tat-Trattat. Skond il-prinċipju tal-proporzjonalita kif miġjub f’dak l-Artikolu, din id-Deċiżjoni ma tmurx lilhinn minn dak li hu meħtieġ biex jintlaħqu dawk l-għanijiet.(20) Din id-Deċiżjoni tippreskrivi għat-tul taż-żmien kollu tal-programm qafas finanzjarju li jikkostitwixxi r-referenza primarja, fit-tifsira tal-punt 33 tal-Ftehim Interistituzzjonali tas-6 ta’ Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina tal-budget u titjib tal-proċedura tal-budget [7], għall-awtorita tal-budget matul il-proċedura annwali tal-budget.(21) Il-miżuri meħtieġa għall-implimentazzjoni ta’ din id-Deċiżjoni għandhom ikunu addottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tippreskrivi l-proċeduri għall-eżerċizzu tas-setgħat ta’ implimentazzjoni kkonferiti fuq il-Kummissjoni [8],IDDEĊIDEW KIF ĠEJ:Artikolu 1Stabbiliment tal-programm1. Din id-Deċiżjoni tistabbilixxi programm - "Erasmus Mundus" (hawn iżjed ’il quddiem "il-programm") - għat-titjib tal-kwalità ta’ l-edukazzjoni ogħla ġewwa l-Unjoni Ewropea u l-promozzjoni ta’ fehim interkulturali permezz ta’ koperazzjoni ma’ pajjiżi terzi.2. Il-programm għandu jkun implimentat fuq perjodu li jibda fl-1 ta’ Jannar 2004 u jintemm fil-31 ta’ Diċembru 2008.3. Il-programm għandu jappoġġa u jissuplimenta l-azzjoni meħuda minn jew fl-Istati Membri filwaqt li tkun irrispettata b’mod komplet ir-responsabbilta tagħhom għall-kontenut ta’ edukazzjoni u l-organizzazzjoni ta’ sistemi ta’ edukazzjoni u taħriġ, u d-diversita lingwistika u kulturali tagħhom.Artikolu 2DefinizzjonijietGħall-għan ta’ din id-Deċiżjoni:1. "istituzzjoni ta’ edukazzjoni ogħla" tfisser kull istituzzjoni li skond il-leġislazzjoni nazzjonali jew prassi toffri kwalifikazzjonijiet jew lawrji f’dak il-livell, jissejħu x’jissejħu stabbilimenti tali;2. "student illawrjat ta’ pajjiż terz" tfisser ċittadin ta’ pajjiż terz barra minn dawk minn Stati taż-ŻEE-AEKL u pajjiżi kandidati għall-adeżjoni ma’ l-Unjoni Ewropea, li diġa kiseb l-ewwel lawrja fl-edukazzjoni ogħla, mhux residenti f’xi wieħed mill-Istati Membri jew il-pajjiżi parteċipanti kif ipprovdut fl-Artikolu 11, li ma jkunx wettaq l-attivita prinċipali tiegħu jew tagħha (studji, xogħol, eċċ.) għal iktar minn total ta’ 12-il xahar matul l-aħħar ħames snin f’xi wieħed mill-Istati Membri jew il-pajjiżi parteċipanti; u li kien aċċettat biex jirreġistra jew huwa rreġistrat fil-Kors Masters Erasmus Mundus kif deskritt fl-Anness;3. "skular ta’ pajjiż terz" tfisser ċittadin ta’ pajjiż terz barra minn dawk l-Istati taż-ŻEE-AEKL u pajjiżi kandidati għall-adeżjoni ma’ l-Unjoni Ewropea, li mhux residenti f’xi wieħed mill-Istati Membri jew il-pajjiżi parteċipanti kif ipprovdut fl-Artikolu 11, li ma jkunx wettaq l-attivita prinċipali tiegħu jew tagħha (studji, xogħol, eċċ.) għal iktar minn total ta’ 12-il xahar matul l-aħħar ħames snin f’xi wieħed mill-Istati Membri jew il-pajjiżi parteċipanti, u li għandu esperjenza akkademika u/jew professjonali eċċellenti;4. "studji għal-lawrja jew wara l-lawrja" tfisser korsijiet ta’ edukazzjoni ogħla li jsegwu l-ewwel grad li jdumu minimu ta’ tliet snin u jwasslu għat-tieni grad jew iktar.Artikolu 3Għanijiet tal-programm1. Il-mira ġenerali tal-programm hija li jgħolli l-kwalità ta’ l-edukazzjoni ogħla Ewropea bl-inkoraġġiment ta’ koperazzjoni ma’ pajjiżi terzi biex itejjeb l-iżvilupp tar-riżorsi umani u jippromvwovi djalogu u fehim bejn popli u kulturi.2. L-għanijiet speċifiċi tal-programm huma:(a) li jippromwovu offerta ta’ kwalità fl-edukazzjoni ogħla b’valur miżjud distint Ewropew, affaxxinanti (li jiġbdek) kemm ġewwa l-Unjoni Ewropea kif ukoll lilhinn mill-konfini tagħha;(b) li jinkoraġġixxu u jagħmel possibbli għal lawrjati u skulari bi kwalifiki għolja mid-dinja kollha, li jiksbu kwalifiki u/jew esperjenza fl-Unjoni Ewropea;(ċ) li jiżviluppaw koperazzjoni iktar strutturata bejn l-Unjoni Ewropea u istituzzjonijiet ta’ pajjiżi oħra u mobilita ’l barra ikbar ta’ l-Unjoni Ewropea bħala parti minn programmi ta’ studju Ewropej;(d) li jtejbu l-aċċessibilita u jgħollu l-profil u l-viżibilita ta’ l-edukazzjoni ogħla fl-Unjoni Ewropea.3. Il-Kummissjoni għandha, meta ssegwi l-għanijiet tal-programm, tosserva l-politika ġenerali tal-Komunità dwar opportunitajiet ugwali għal irġiel u nisa. Il-Kummissjoni għandha wkoll tiżgura li ebda grupp ta’ ċittadini jew nazzjonali (ċittadini) ta’ pajjiżi terzi ma jkunu esklużi jew żvantaġġati.Artikolu 4Azzjonijiet tal-programm1. L-għanijiet tal-programm kif miġjubin fl-Artikolu 3 għandhom ikunu segwiti permezz l-azzjonijiet li ġejjin:(a) korsijiet masters Erasmus Mundus magħżula fuq il-bażi tal-kwalità tat-taħriġ propost u ospitalita ta’ studenti;(b) partenarjati ma’ istituzzjonijiet ta’ edukazzjoni ogħla ta’ pajjiżi terzi;(d) miżuri li jgħollu l-faxxinu ta’ l-Ewropa bħala destinazzjoni edukattiva;(e) miżuri ta’ appoġġ tekniku.2. Dawn l-attivitajiet għandhom ikunu rrealizzati bl-użu tal-proċeduri deskritti fl-Anness, u permezz tat-tipi ta’ l-avviċinamenti li ġejjin, li jistgħu jingħaqdu flimkien fejn xieraq:(a) appoġġ għall-iżvilupp ta’ programmi edukattivi konġunti u koperazzjoni ta’ xbieki (networks) li jiffaċilitaw l-iskambju ta’ esperjenza u prassi tajba;(b) appoġġ imtejjeb għal mobilita, bejn il-Komunità u pajjiżi terzi, ta’ nies fil-qasam ta’ l-edukazzjoni ogħla;(ċ) promozzjoni ta’ kapaċitajiet fil-lingwi, preferibilment billi jipprovdu lill-istudenti l-possibilta li jitgħallmu għal-inqas tnejn mil-lingwi mitkellma fil-pajjiżi li fihom l-istituzzjonijiet ta’ edukazzjoni ogħla involuti fil-kors masters Erasmus Mundus huma llokati, u promozzjoni tal-fehim ta’ kulturi differenti;(d) appoġġ għal proġetti sperimentali bbażati fuq partenarjati trasnazzjonali ddisinjati biex jiżviluppaw innovazzjoni u kwalità fl-edukazzjoni ogħla;(e) appoġġ għall-analiżi u insegwiment ta’ tendenzi fi, u evoluzzjoni ta’, edukazzjoni ogħla f’perspettiva internazzjonali.Artikolu 5Aċċess għall-programmTaħt il-kondizzjonijiet u arranġamenti għall-implimentazzjoni speċifikati fl-Anness I u filwaqt li jinżammu fil-moħħ id-definizzjonijiet fl-Artikolu 2, il-programm huma mmirat b’mod partikolari lejn:(a) istituzzjonijiet ta’ edukazzjoni ogħla;(b) studenti li jkunu kisbu l-ewwel lawrja mogħtija minn istituzzjoni ta’ edukazzjoni ogħla;(ċ) skulari jew professjonisti li jgħallmu (jagħtu lectures) jew imexxu riċerka;(d) staff direttament involut fl-edukazzjoni ogħla;(e) korpi pubbliċi jew privati oħra attivi fil-qasam ta’ l-edukazzjoni ogħla li jistgħu jieħdu sehem biss fl-azzjonijiet 4 u 5 fl-Anness.Artikolu 6Implimentazzjoni tal-programm u koperazzjoni ma’ l-Istati Membri1. Il-Kummissjoni għandha:(a) tiżgura l-implimentazzjoni effettiva ta’ l-azzjonijiet Komunitarji koperti mill-programm skond l-Anness;(b) tqis il-koperazzjoni bilaterali ma’ pajjiżi terzi li jkunu ndaħlu għaliha l-Istati Membri;(ċ) tikkonsulta ma’ l-assoċjazzjonijiet u organizzazzjonijiet relevanti fil-qasam ta’ l-edukazzjoni ogħla fil-livell Ewropew u tgħarraf lill-Kumitat li jirreferi għalih l-Artikolu 8 bl-opinjonijiet tagħhom;(d) tfittex sinerġiji u tiżviluppa azzjonijiet konġunti ma’ programmi u azzjonijiet Komunitarji oħra fil-qasam ta’ l-edukazzjoni ogħla u riċerka.2. L-Istati Membri għandhom:(a) jieħdu l-passi meħtieġa biex jiżguraw it-tmexxija effiċjenti tal-programm fil-livell ta’ Stat Membru billi jinvolvu l-partijiet kollha kkonċernati fl-edukazzjoni skond il-prassi nazzjonali inklużi sforzi biex ikunu adottati miżuri tali li jistgħu jkunu kkunsidrati xierqa biex jitneħħew ostakoli (barrieri) legali u amministrattivi;(b) jaħtru strutturi xierqa biex jikkoperaw mill-qrib mal-Kummissjoni;(ċ) jinkoraġġixxu sinerġiji potenzali ma’ programmi Komunitarji oħra u inizjattivi nazzjonali simili oħra possibbli meħuda f’livell ta’ Stat Membru.3. Il-Kummissjoni, f’koperazzjoni ma’ l-Istati Membri, għandha tiżgura:(a) informazzjoni xierqa, pubbliċita u insegwiment rigward l-azzjonijiet appoġġati mill-programm;(b) t-tixrid tar-riżultati ta’ l-azzjonijiet meħuda ġewwa l-qafas tal-programm.Artikolu 7Miżuri ta’ implimentazzjoni1. Il-miżuri li ġejjin meħtieġa għall-implimentazzjoni ta’ din id-Deċiżjoni għandhom ikunu adottati skond il-proċedura tal-maniġment li jirreferi għaliha l-Artikolu 8(2):(a) il-pjan tax-xogħol annwali, inklużi l-prijoritajiet;(b) il-kriterji u l-proċeduri ta’ l-għażla, inklużi l-komposizzjoni u r-regoli interni tal-bord ta’ l-għażla, u r-riżultati ta’ l-għażliet għall-Azzjoni 1, b’rispett dovut għad-disposizzjonijiet miġjuba fl-Anness;(ċ) il-linji gwida ġenerali għall-implimentar tal-programm;(d) il-budget annwali, it-tqassim tal-fondi fost l-azzjonijiet differenti tal-programm u ammonti indikattivi ta’ għotjiet;(e) l-arranġamenti għall-immonitorjar u l-valutazzjoni tal-programm u għat-tixrid u t-trasferiment tar-riżultati.2. Proposti għal deċiżjonijiet dwar ir-riżultati ta’ l-għażla, ħlief għażliet għall-Azzjoni 1, u l-miżuri kollha l-oħra meħtieġa għall-implimentazzjoni ta’ din id-Deċiżjoni għandhom ikunu adottati skond il-proċedura konsultattiva li jirreferi għaliha l-Artikolu 8(3).Artikolu 8Kumitat1. Il-Kummissjoni għandha tkun megħjuna b’Kumitat.2. Meta issir referenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom japplikawi, waqt li jitqiesu d-disposizzjonijiet ta’ l-Artikolu 8 tagħha.Il-perjodu preskritt fl-Artikolu 4(3) tad-Deċiżjoni 1999/468/KE għandu jkun stabbilit għal xahrejn.3. Meta issir referenza għal dan il-paragrafu, l-Artikoli 3 u 7 tad-Deċiżjoni 1999/468/KE għandhom japplikaw, waqt li jitqiesu d-disposizzjonijiet ta’ l-Artikolu 8 tagħha.4. Il-Kumitat għandu jaddotta r-Regoli Interni (Regoli ta’ Proċedura) tiegħu.Artikolu 9Finanzjament1. Il-qafas finanzjarju għall-implimentazzjoni tal-programm għall-perjodu speċifikat fl-Artikolu 1 qiegħed b’dan jiġi ffissat għal 230 miljun EUR. Għall-perjodu wara l-31 Diċembru 2006, dan l-ammont għandu jitqies li ġie kkonfermat jekk ikun konsistenti għal din il-fażi mal-perspettivi finanzjarji fis-seħħ għall-perjodu li jibda fl-2007.2. L-approprjazzjonijiet annwali għandhom ikunu awtorizzati mill-awtorita tal-budget fil-limiti tal-perspettiva finanzjarja.Artikolu 10Konsistenza u komplimentarita1. Il-Kummissjoni għandha, f’koperazzjoni ma’ l-Istati Membri, tiżgura konsistenza u komplimentarita ma’ politiki, strumenti u azzjonijiet Komunitarji relevanti oħra, b’mod partikolari mas-sitt programm qafas għal riċerka u ma’ programmi ta’ koperazzjoni esterna fil-qasam ta’ l-edukazzjoni ogħla.2. Il-Kummissjoni għandha żżomm lill-Kumitat li jirreferi għalih l-Artikolu 8(1) regolarment informat bl-inizzjattivi tal-Komunità meħuda f’oqsma relevanti, tiżgura rabta effiċjenti u, fejn xieraq, azzjonijiet konġunti bejn il-programm u l-programmi u azzjonijiet fiż-żona ta’ l-edukazzjoni meħuda ġewwa l-qafas tal-koperazzjoni tal-Komunità ma’ pajjiżi terzi, inklużi ftehim bilaterali, u l-organizzazzjonijiet internazzjonali kompetenti.Artikolu 11Partiċipazzjoni ta’ l-Istati taż-ŻEE-AEKL u pajjiżi kandidati għall-adeżjoni ma’ l-Unjoni EwropeaIl-kondizzjonijiet u r-regoli ddettaljati dwar il-parteċipazzjoni ta’ l-Istati taż-ŻEE-AEKL u pajjiżi kandidati għall-adeżjoni ma’ l-Unjoni Ewropea fil-programm għandhom ikunu stabbiliti skond id-disposizzjonijiet relevanti ta’ l-istrumenti li jirregolaw ir-relazzjonijiet bejn il-Komunità Ewropea u dawn il-pajjiżi.Artikolu 12Immonitorjar u valutazzjoni1. Il-Kummissjoni għandha regolarment timmonitorja l-programm f’koperazzjoni ma’ l-Istati Membri. Ir-riżultati tal-proċess ta’ mmonitorjar u valutazzjoni għandhom ikunu utilizzati meta l-programm ikun implimentat.Dan l-immonitorjar għandu jinkludi r-rapporti li jirreferixxi għalihom l-paragrafu 3 u attivitajiet speċifiċi.2. Il-programm għandu jkun ivvalutat regolarment mill-Kummissjoni filwaqt li tikkunsidra l-għanijiet li jirreferi għalihom l-Artikolu 3, l-impatt tal-programm fit-totalita tiegħu u l-komplimentarita bejn azzjoni taħt il-programm u dik segwita taħt politiki, strumenti u azzjonijiet relevanti Komunitarji oħra.3. Il-Kummissjoni għandha tissottometti lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni:(a) ma’ l-adeżjoni ta’ Stati Membri ġodda, rapport dwar ir-riperkuzzjonijiet finanzjarji ta’ dawn l-adeżjonijiet fuq il-programm, segwit, jekk xieraq, minn proposti kif tittratta dawk ir-riperkussjonijiet. Il-Parlament Ewropew u l-Kunsill għandhom jieħdu deċiżjoni dwar proposti tali kemm jista’ jkun malajr;(b) rapport interim ta’ valutazzjoni dwar ir-riżultati miksuba u l-aspetti kwalitattivi ta’ l-implimentazzjoni tal-programm sat-30 ta’ Ġunju 2007;(ċ) akomunikazzjoni dwar il-kontinwazzjoni tal-programm sal-31 ta’ Diċembru 2007;(d) rapport ta’ valutazzjoni ex post sal-31 ta’ Diċembru 2009.Artikolu 13Dħul fis-seħħDin id-Deċiżjoni għandha tidħol fis-seħħ fl-20 jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Magħmula fi Brussel, fil-5 ta’ Diċembru 2003.Għall-Parlament EwropewIl-PresidentP. CoxGħall-KunsillIl-PresidentP. Lunardi[1] ĠUK 331 E, 31.12.02, p. 25.[2] ĠU C 95, 23.04.03, p. 35.[3] ĠU C 244, 10.10.03, p. 14.[4] Opinjoni tal-Parlament Ewropew tat-8 ta’ April 2003 (għadha mhix ippubblikata fil-Ġurnal Uffiċjali), Posizzjoni Komuni tal-Kunsill tas-16 ta’ Ġunju 2003 (ĠU C 240 E, tas-7.10.2003, p. 1) u Posizzjoni tal-Parlament Ewropew tal-21 ta’ Ottubru 2003 (għadha mhix ippubblikata fil-Ġurnal Uffiċjali).[5] ĠU C 50, 23.02.02, p. 1.[6] Deċiżjoni Nru 1513/2002/KE tal-Parlament Ewropew u tal-Kunsill tas-27 ta’ Ġunju 2002 dwar is-sitt programm qafas tal-Komunità Ewropea għar-riċerka, żvilupp teknoliġiku u attivitajiet ta’ dimostrazzjoni, kontribuzzjoni għall-ħolqien ta’ Żona ta’ Riċerka Ewropea u ta’ innovazzjoni (2002 sa 2006) (ĠU L 232, tad-29.8.2002, p. 1).[7] ĠU C 172, tat-18.6.1999, p. 1; Ftehim kif emendat bid-Deċiżjoni Nru 2003/429/KE tal-Parlament Ewropew u tal-Kunsill (ĠU L 147, ta’ l-14.6.2003, p. 25).[8] ĠU L 184, 17.07.99, p. 23.--------------------------------------------------ANNESSAZZJONIJIET KOMUNITARJI U PROĊEDURI TA’ L-GĦAŻLAAZZJONI 1:AZZJONI 2:AZZJONI 3:AZZJONI 4:AZZJONI 5:PROĊEDURI TA’ L-GĦAŻLAAZZJONI 1: KORSIJIET MASTERS TA’ L-Erasmus MUNDUS1. Il-Komunità għandha tagħżel korsijiet Ewropej ta’ wara l-lawrja li, għall-għanijiet tal-programm, ikunu jissejħu "korsijiet masters Erasmus Mundus" u għandhom jintagħżlu fuq il-bażi tal-kwalità tal-korsijiet offruti u ospitalita ta’ studenti, kif ipprovdut taħt "Proċeduri għall-għażla" f’dan l-Anness.2. Għall-għan ta’ dan il-programm, korsijiet masters Erasmus Mundus għandhom:(a) jinvolvu minimu ta’ tliet istituzzjonijiet ta’ edukazzjoni ogħla minn tliet Stati Membri differenti;(b) jimplimentaw programm ta’ studju li jinvolvi perjodu ta’ studju għall-inqas f’żewġ mit-tliet istituzzjonijiet taħt il-punt (a);(ċ) ikollhom mekkaniżmi interni (built-in) għar-rikonoxximent ta’ perjodi ta’ studju meħuda f’istituzzjonijiet sħab (partner) ibbażati fuq, jew kompatibbli ma’, is-sistema Ewropea ta’ trasferiment ta’ credit;(d) jirriżultaw fl-għotja ta’ gradi konġunti, doppji jew multipli, irrikonoxxuti jew akkreditati mill-Istati Membri, mill-istituzzjonijiet parteċipanti;(e) jirriżervaw minimu ta’ postijiet għal, u jospitaw, studenti minn pajjiżi terzi li ngħataw appoġġ finanzjarju taħt il-programm;(f) jistabbilixxu kondizzjonijiet trasparenti għal ammissjonijiet li dovutement jirrispettaw, inter alia, kwistjonijiet ta’ ġeneru u kwistjonijiet ta’ ekwita;(g) jaqblu li jirrispettaw ir-regoli applikabbli għall-proċedura ta’ l-għażla ta’ dawk li se jintgħażlu (grantees) (studenti u skulari);(h) jistabbilixxu arranġamenti xierqa li jiffaċilitaw l-aċċess għal, u l-ospitalita ta’, studenti minn pajjiżi terzi (faċilitajiet ta’ informazzjoni, akkomodazzjoni, eċċ.);(i) mingħajr preġudizzju għall-lingwa ta’ istruzzjoni, jipprovdu għall-użu ta’ għall-inqas żewġ lingwi Ewropej mitkellma fl-Istati Membri fejn l-istituzzjonijiet ta’ edukazzjoni ogħla involuti fil-kors masters Erasmus Mundus huma llokati u, jekk xieraq, għal preparazzjoni u assistenza lingwistika għal studenti, b’mod partikolari permezz ta’ korsijiet organizzati mill-istituzzjonijiet in kwistjoni.3. korsijiet masters Erasmus Mundus għandhom jintgħażlu għal perjodu ta’ ħames snin, suġġetti għal proċedura ħafifa annwali ta’ tiġdid ibbażata fuq l-irrapportar ta’ progress, liema perjodu jista’ jinkludi attivitajiet preparatorji ta’ sena qabel mal-kors attwali jibda għaddej. Rappreżentanza bbilanċjata f’oqsma differenti ta’ studju għandha tintalab (tkun infittxija) matul iż-żmien kollu tal-programm. Il-Komunità tista’ tipprovdi appoġġ finanzjarju għal korsijiet masters Erasmus Mundus u l-finanzjament ghandu jkun suġġett għall-proċedura annwali ta’ tiġdid.AZZJONI 2: BOROŻ TA’ STUDJU1. Il-Komunità għandi tistabbilixxi skema unika, globali ta’ boroż ta’ studju mmirata lejn studenti gradwati u skulari tal-pajjiżi terzi.(a) l-Komunità tista’ tipprovdi appoġġ finanzjarju lil studenti ta’ pajjiżi terzi li jkunu ammessi, permezz ta’ proċess kompetittiv, għall-korsijiet masters Erasmus Mundus.(b) Il-Komunità tista’ tipprovdi appoġġ finanzjarju lil skulari ta’ pajjiżi terzi li jżuru l-korsijiet masters Erasmus Mundus, bil-ħsieb li jwettqu inkarigi ta’ tagħlim u riċerka u xogħol bir-reqqa ta’ skulari (scholarly) fl-istituzzjonijiet parteċipanti fil-korsijiet masters Erasmus Mundus.2. Boroż ta’ studju jinfetħu għal studenti llawrjati u skulari minn pajjiżi terzi kif iddefinit fl-Artikolu 2, mingħajr ebda kondizzjoni minn qabel għal parteċipazzjoni ħlief l-eżistenza ta’ relazzjonijiet bejn l-Unjoni Ewropea u l-pajjiż ta’ l-oriġini ta’ l-istudenti jew skulari in kwestjoni.3. The Commission shall take steps to ensure that no student or scholar riċevitur Finanzjarju jappoġġa (jew isostni) for the same purpose under more than one Komunità programme.AZZJONI 3: PARTENARJATI MA’ ISTITUZZJONIJIET TA’ EDUKAZZJONI OGĦLA TA’ PAJJIŻI TERZI1. Il-Komunità tista’ tappoġġa relazzjonijiet strutturati bejn korsijiet masters Erasmus Mundus u istituzzjonijiet ta’ edukazzjoni ogħla f’pajjiżi terzi. Filwaqt li jkunu kkunsidrati l-kriterji l-aktar importanti tal-kwalità, distribuzzjoni ġeografika varjata fost l-istutizzjonijiet tal-pajjiżi terzi parteċipanti fil-programm għandha wkoll tittieħed f’kunsiderazzjoni. Il-partenarjati għandhom jipprovdu l-qafas tal-mobilita ‘l barra ta’ studenti u skulari ta’ l-Unjoni Ewropea involuti fil-korsijiet masters Erasmus Mundus.2. Il-partenarjati għandhom:- jinvolvu kors masters Erasmus Mundus u għall-inqas istituzzjoni waħda ta’ edukazzjoni ogħla minn pajjiż terz,- ikunu appoġġati għal perjodi ta’ sa tliet snin,- jipprovdu qafas ta’ mobilita ‘l barra għal studenti rreġistrati fil-korsijiet masters Erasmus Mundus u fil-korsijiet ta’ l-għalliema; studenti u skulari eliġibbli għandhom ikunu ċittadini ta’ l-Unjoni Ewropea jew nazzjonali (ċittadini) ta’ pajjiż terz li kienu residenti legali fl-Unjoni Ewropea għall-inqas għal tliet snin (u għal għanijiet oħra minbarra studju) qabel il-bidu tal-mobilita ‘l barra,- jiżguraw ir-rikonoxximent ta’ perjodi ta’ studju fl-istituzzjoni ospiti (i.e., mhux-Ewropea).3. Attivitajiet ta’ proġetti f’partenarjat jistgħu wkoll jinkludu:- karigi ta’ għalliema f’istituzzjoni sħab (partner) li tappoġġa l-iżvilupp ta’ kurrikulum tal-proġett,- skambji ta’ għalliema, trainers, amministraturi, u speċjalisti relevanti oħra,- żvilupp u tixrid metodoloġiji ġodda fl-edukazzjoni, inklużi l-użu ta’ teknoloġiji ta’ informazzjoni u komunikazzjoni, e-tagħlim, u tagħlim miftuħ u distanti (‘il bogħod),- żvilupp ta’ skemi ta’ koperazzjoni ma’ istituzzjonijiet ta’ edukazzjoni ogħla f’pajjiżi terzi bil-ħsieb li joffru kors fil-pajjiż in kwistjoni.AZZJONI 4: TITJIB TAL-FAXXINU1. Permezz ta’ din l-azzjoni, il-Komunità tista’ tappoġġa attivitajiet immirati lejn titjib tal-profil u viżibilita ta’, u aċċessibilita għal, edukazzjoni Ewropea. Il-Komunità għandha wkoll tappoġġa attivitajiet komplimentari li jikkontribwixxu għall-għanijiet tal-programm inklużi attivitajiet li jittrattaw id-dimensjoni internazzjonali ta’ assigurazzjoni tal-kwalità, rikonoxximent tal-credit, rikonoxximent tal-kwalifiki Ewropej barra (barra l-Ewropa) u rikonoxximent reċiproku tal-kwalifiki ma’ pajjiżi terzi, żvilupp tal-kurrikulum u mobilita.2. Istituzzjonijiet eliġibbli jistgħu jinkludu organizzazzjonijiet pubbliċi jew privati attivi fil-qasam ta’ l-edukazzjoni domestikament jew f’livell internazzjonali. L-attivitajiet għandhom jitmexxew ġewwa xbieki (networks) li jinvolvu minimu ta’ tliet organizzazzjonijiet minn tliet Stati Membri differenti u jistgħu jinvolvu organizzazzjonijiet minn pajjiżi terzi. L-attivitajiet (li jistgħu jinkludu seminari, konferenzi, ħwienet tax-xogħol (workshops), żvilpp ta’ għodda għal TIK, produzzjoni ta’ materjali għal pubblikazzjoni, eċċ.) jistgħu jsiru fl-Istati Membri jew f’pajjiżi terzi.3. Attivitajiet promozzjonali għandhom ifittxu li jistabbilixxu ħoloq bejn l-edukazzjoni ogħla u r-riċerka, u jisfruttaw kull meta jkun possibbli sinerġiji potenzali.4. Permezz ta’ din l-azzjoni l-Komunità tista’ tappoġġa xbieki (networks) tematiċi internazzjonali biex jitrattaw dawn il-kwistjonijiet.5. Il-Komunità tista’ tappoġġa kif xieraq proġetti sperimentali ma’ pajjiżi terzi bil-ħsieb li tkun żviluppata koperazzjoni ikbar fil-qasam ta’ l-edukazzjoni ogħla fil-pajjiżi in kwistjoni.6. Il-Komunità għandha tappoġġa assoċjazzjoni ta’ alunni għall-istudenti kollha (pajjiżi terzi u Ewropej) li jillawrjaw minn korsijiet masters Erasmus Mundus.AZZJONI 5: MIŻURI TA’ APPOĠĠ TEKNIKUFit-twettiq tal-programm, il-Kummissjoni tista’ tirrikorri għal esperti, għal aġenzija eżekuttiva, għal aġenziji kompetenti eżistenti fi Stati Membri u, jekk meħtieġ, għal għamliet oħra ta’ assistenza teknika, li l-finanzjament tagħhom jista’ jkun ipprovdut minn ġewwa l-qafas finanzjarju ġenerali tal-programm.PROĊEDURI TA’ GĦAŻLAIl-proċeduri ta’ l-għazla għandhom ikunu preskritti kif jipprovdi l-Artikolu 7(1). Dawn il-proċeduri għandhom jirrispettaw id-disposizzjonijiet li ġejjin:(a) il-proposti ta’ l-għażla taħt l-azzjoni 1 u l-azzjoni 3 għandhom jitwettqu minn bord ta’ l-għażla ppresedut minn persuna li hu jeleġġi, kompost minn personalitajiet ta’ stima għolja mid-dinja akkademika li jkunu rappreżentattivi tad-diversita ta’ l-edukazzjoni ogħla fl-Unjoni Ewropea. Il-bord ta’ l-għażla għandu jiżgura li l-korsijiet masters Erasmus Mundus u partenarjati jikkorrispondu ma’ l-ogħla kwalità akkademika;(b) kull kors masters Erasmus Mundus għandu jkun allokat lilu numru speċifiku ta’ għotjiet taħt l-azzjoni 2. L-għażla ta’ studenti minn pajjiżi terzi għandha titwettaq mill-istituzzjonijiet parteċipanti fil-korsijiet masters Erasmus Mundus. Il-proċeduri ta’ l-għażla għandhom jipprovdu għall-mekkaniżmu ta’ clearing fuq livell Ewropew, biex ikunu impeduti żbilanċi serji ma’ oqsma ta’ studju u reġjuni ta’ provenjenza ta’ studenti u skulari u Stati Membri ta’ destinazzjoni;(ċ) proposti taħt l-azzjoni 4 għandhom jintgħażlu mill-Kummissjoni;(d) proċeduri ta’ l-għażla għandhom jinvolvu konsultazzjoni ma’ l-istrutturi maħtura skond l-Artikolu 6(2)(b).--------------------------------------------------


title: Deċiżjoni tal-Kunsill ta' l- 20 ta' Settembru 2005 dwar il-konklużjoni tal-Protokoll għall-Ftehim Ewro-Mediterranju li jistabbilixxi assoċazzjoni bejn il-Komunitajiet Ewropej u l-Istati Membri taghhom, min-naħa l-waħda, u r-Repubblika ta' Tuniżija, min-naħa l-oħra, biex titqies l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea

text:
               27.6.2006

               MT

               Il-Ġurnal Uffiċjali ta’ l-Unjoni Ewropea

               28

         DEĊIŻJONI TAL-KUNSILL
   ta' l-20 ta' Settembru 2005
   dwar il-konklużjoni tal-Protokoll għall-Ftehim Ewro-Mediterranju li jistabbilixxi assoċazzjoni bejn il-Komunitajiet Ewropej u l-Istati Membri taghhom, min-naħa l-waħda, u r-Repubblika ta' Tuniżija, min-naħa l-oħra, biex titqies l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea
   (2005/720/KE)
   IL-KUNSILL TA’ L-UNJONI EWROPEA
   Wara li kkunsidra it-Trattat li jistabbilixxi l-Kommunità Ewropea, u b’mod partikolari l-Artikolu 310 flimkien ma' Artikolu 300(2) l-ewwel subparagrafu, l-ewwel u t-tieni sentenza, u t-tieni subparagrafu ta’ Artikolu 300(3),
   Wara li kkunsidra l-Att ta' Adeżjoni ta' l-2003, u b'mod partikulari l-Artikolu 6(2) tiegħu,
   Wara li kkunsidra l-proposta mill-Kummissjoni (1),
   Wara li kkunsidra l-kunsens tal-Parlament Ewropew,
   Billi:

               (1)

               Il-Protokoll tal-Ftehim Ewro-Mediterranju li jistabbilixxi assoċjazzjoni bejn l-Komunità Ewropea u l-Istati Membri tagħha, min-naħa l-waħda, u r-Repubblika tat-Tuniżija, min-naħa l-oħra, kien iffirmat f’isem il-Komunità Ewropea u l-Istati Membri tagħha, fil-.....

               (2)

               Il-Protokoll għandu jkun approvat,

         IDDEĊIEDA KIF ĠEJ:
   Artikolu Waħdieni
   Il-Protokoll għall-Ftehim Ewro-Mediterranju li jistabbilixxi assoċjazzoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika ta' Tuniżija, min-naħa l-oħra, biex titqies l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ Malta, tar-Repubblika ta’ l-Ungerija, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea, hu permezz ta' dan approvat f’isem il-Komunità Ewropea u l-Istati Membri tagħha.
   It-test tal-Protokoll hu mehmuż ma’ din id-Deċiżjoni (2).

      Magħmul fi Brussel, 20 ta' Settembru 2005.

            Għall-Kunsill

            Il-President

         M. BECKETT

      (1)  Kunsens ingħata s-6 ta' Settembru 2005 (għadu mhux pubblikat fil-Ġurnal Uffiċjali).

      (2)  ĠU L 278, 21.10.2005, p. 3.


title: Deċiżjoni tal-Kumitat Politiku u ta' sigurtà EUPM/1/2005 ta' l- 4 ta' Marzu 2005 dwar l-istabbiliment tal-Kumitat ta' Kontributuri għall-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               242

         DEĊIŻJONI TAL-KUMITAT POLITIKU U TA' SIGURTÀ EUPM/1/2005
   ta' l-4 ta' Marzu 2005
   dwar l-istabbiliment tal-Kumitat ta' Kontributuri għall-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina
   (2005/229/KE)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 25, it-tielet paragrafu tiegħu,
   Wara li kkunsidra l-Azzjoni Konġunta tal-Kunsill 2002/210/PESK tal-11 ta' Marzu 2002 dwar il-Missjoni tal-Pulizija ta' l-Unjoni Ewropea (EUPM) fil-Bosnja u Ħerzegovina (1), u b'mod partikolari l-Artikolu 8, paragrafu 4 tagħha,
   Billi:

               (1)

               Taħt l-Artikolu 8 (4) ta’ l-Azzjoni Konġunta 2002/210/PESK, il-Kunsill awtorizza lill-Kumitat Politiku u ta’ Sigurtà (PSC) biex jieħu d-deċiżjonijiet rilevanti dwar l-istabbiliment ta’ Kumitat ta’ Kontributuri għall-Missjoni tal-Pulizija ta’ l-Unjoni Ewropea (EUPM) fil-Bosnja u Ħerzegovina.

               (2)

               Il-Konklużjonijiet tal-Kunsill Ewropew ta' Göteborg tal-15-16 ta' Ġunju 2001 stabbilew prinċipji ta' gwida u modalitajiet għall-kontributi ta' stati terzi lil Missjonijiet tal-Pulizija. Il-Kunsill approva “Konsultazzjonijiet u Modalitajiet għall-Kontribut ta' stati mhux fl-UE lill- operazzjonijiet ċivili ta’ l-UE ta' maniġġar ta' kriżijiet” fl-10 ta' Diċembru 2002 (2) li żviluppaw aktar l-arranġamenti għall-parteċipazzjoni ta' Stati terzi f'operazzjonijiet ċivili ta' maniġġar ta' kriżijiet, inkluż l-istabbiliment ta' Kumitat ta' Kontributuri.

               (3)

               Il-Kumitat ta' Kontributuri ser ikollu rwol ċentrali fl-amministrazzjoni ta' kuljum tal-missjoni; il-Kumitat ser ikun il-forum prinċipali biex jiġu diskussi l-problemi kollha relatati ma’ l-amministrazzjoni ta' kuljum tal-missjoni; il-Kumitat Politiku u ta' Sigurtà, li jeżerċita l-kontroll politiku u d-direzzjoni strateġika tal-missjoni, ser jieħu kont ta' l-opinjonijiet espressi mill-Kumitat ta' Kontributuri.

         IDDEĊIEDA KIF ĠEJ:
   Artikolu 1
   Stabbiliment
   Kumitat ta’ Kontributuri għall-Missjoni tal-Pulizija ta’ l-Unjoni Ewropea (EUPM) fil-Bosnja u Ħerżegovina (minn issa ’l quddiem imsejjaħ “il-CoC”) huwa b’dan stabbilit.
   Artikolu 2
   Funzjonijiet
   1.   Is-CoC jista' jesprimi opinjonijiet, li ser jiġu meqjusa mill-Kumitat Politiku u ta' Sigurtà, li jeżerċita l-kontroll politiku u d-direzzjoni strateġika tal-missjoni.
   2.   It-termini ta' riferenza tal-CoC huma stabbiliti fil-“Konsultazzjonijiet u Modalitajiet għall-Kontribut ta' stati mhux fl-UE lill-operazzjonijiet ċivili ta' l-UE ta' maniġġar ta' kriżijiet”.
   Artikolu 3
   Kompożizzjoni
   1.   L-Istati Membri kollha ta' l-UE huma intitolati li jkunu preżenti waqt id-diskussjonijiet tas-CoC iżda l-istati kontribwenti biss ser jieħdu sehem fl-amministrazzjoni ta' kuljum tal-missjoni. Rappreżentanti ta' l-Istati terzi parteċipanti fil-missjoni jistgħu jattendu għal-laqgħat tal-CoC. Rappreżentant tal-Kummissjoni Ewropea jista' wkoll jattendi għal-laqgħat tal-CoC.
   2.   Is-CoC ser jirċievi informazzjoni fuq bażi regolari mill-Kap tal-Missjoni tal-Pulizija.
   Artikolu 4
   Presidenza
   Għal din il-missjoni, b'konformità mad-dokument imsemmi hawn fuq dwar Konsultazzjonijiet u Modalitajiet, il-CoC ser jiġi presjedut minn rappreżentant tas-Segretarju Ġenerali/Rappreżentant Għoli, b'konsultazzjoni mill-qrib mal-Presidenza.
   Artikolu 5
   Laqgħat
   1.   Il-CoC għandu jitlaqqa’ mill-President fuq bażi regolari. Fejn iċ-ċirkostanzi jitolbu hekk, laqgħat ta’ emerġenza jistgħu jitlaqqgħu fuq l-inizjattiva tal-President, jew fuq it-talba ta’ rappreżentant ta' stat parteċipanti.
   2.   Il-President għandu jiċċirkola minn qabel aġenda provviżorja u dokumenti relatati mal-laqgħa. Il-President għandu jkun responsabbli biex iwassal l-eżitu tad-diskussjonijiet tal-Kumitat lill-Kumitat Politiku u ta' Sigurtà.
   Artikolu 6
   Kunfidenzjalità
   1.   Ir-Regolamenti tal-Kunsill tas-Sigurtà għandhom japplikaw għal-laqgħat u l-proċedimenti tal-CoC. B’mod partikolari, ir-rappreżentanti fil-CoC għandhom ikunu fil-pussess ta’ awtorizzazzjoni ta’ sigurtà adegwati.
   2.   Id-deliberazzjonijiet tal-CoC għandhom ikunu koperti bl-obbligu tas-segretezza professjonali.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fil-jum ta’ l-adozzjoni tagħha.

      Magħmula fi Brussel, nhar il-4 ta' Marzu 2005.

            Għall-Kumitat Politiku u ta' Sigurtà

            Il-President

         P. DUHR

      (1)  ĠU L 70, 13.3.2002, p. 1. Azzjoni Konġunta kif l-aħħar emendata bl-Azzjoni Konġunta 2005/143/PESK (ĠU L 48, 19.2.2005, p. 46).

      (2)  Dokument 15203/1/02 REV 1 tat-13 ta' Diċembru 2002.


title: Deċiżjoni tal-Kunsill (PESK) 2016/2217 tat-8 ta' Diċembru 2016 li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika Popolari tal-Korea

text:
               9.12.2016

               MT

               Il-Ġurnal Uffiċjali tal-Unjoni Ewropea

               L 334/35

         DEĊIŻJONI TAL-KUNSILL (PESK) 2016/2217
   tat-8 ta' Diċembru 2016
   li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika Popolari tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill (PESK) 2016/849 tas-27 ta' Mejju 2016 dwar miżuri restrittivi kontra r-Repubblika Demokratika Popolari tal-Korea u li tħassar id-Deċiżjoni 2013/183/PESK (1), u b'mod partikolari l-Artikolu 33 tagħha,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Mejju 2016, il-Kunsill adotta d-Deċiżjoni (PESK) 2016/849.

               (2)

               Fit-30 ta' Novembru 2016, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2321(2016), biex żied 11-il persuna u 10 entitajiet mal-lista ta' persuni u entitajiet soġġetti għal miżuri restrittivi.

               (3)

               L-entrati għal persuna waħda u tliet entitajiet fl-Anness II għandhom jitħassru billi dawn ġew elenkati fl-Anness I tad-Deċiżjoni (PESK) 2016/849.

               (4)

               L-Anness I u l-Anness II tad-Deċiżjoni (PESK) 2016/849 għandhom għalhekk jiġu emendati kif meħtieġ,

         ADOTTA DIN ID-DEĊIŻJONI:
   Artikolu 1
   L-Anness I u l-Anness II tad-Deċiżjoni (PESK) 2016/849 huma b'dan emendati kif stabbilit fl-Anness ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-8 ta' Diċembru 2016.

            Għall-Kunsill

            Il-President

         M. LAJČÁK

      (1)  ĠU L 141, 28.5.2016, p. 79.

      ANNESS
      Il-persuni u l-entitajiet elenkati hawn taħt għandhom jiżdiedu mal-lista ta' persuni u entitajiet soġġetti għal miżuri restrittivi li jinsabu fl-Anness I għad-Deċiżjoni 2016/849/PESK.
      A.   Persuni

                  Isem

                  Psewdonimu

                  Data tat-twelid

                  Data tad-deżinjazzjoni min-NU

                  Dikjarazzjoni tar-Raġunijiet

                  29.

                  Pak Chun Il

                  Passaport: 563410091;
                  Data tat-twelid: 28.7.1954;
                  Ċittadinanza: RDPK

                  30.11.2016

                  Serva bħala ambaxxatur tar-RDPK għall-Eġittu u pprovda appoġġ lill-KOMID.

                  30.

                  Kim Song Chol

                  Kim Hak Song

                  Passaport: 381420565, alt. Passaport: 654120219;
                  Data tat-twelid: 26.3.1968; alt 15.10.1970
                  Ċittadinanza: RDPK

                  30.11.2016

                  Uffiċjal tal-KOMID li wettaq negozju fis-Sudan f'isem l-interessi tal-KOMID.

                  31.

                  Son Jong Hyok

                  Son Min

                  Data tat-twelid: 20.5.1980;
                  Ċittadinanza: RDPK

                  30.11.2016

                  Son Jong Hyok huwa uffiċjal tal-KOMID li wettaq negozju fis-Sudan f'isem l-interessi tal-KOMID.

                  32.

                  Kim Se Gon

                  Passaport: PD472310104;
                  Data tat-twelid: 13.11.1969
                  Ċittadinanza: RDPK

                  30.11.2016

                  Jaħdem f'isem il-Ministeru għall-Industrija tal-Enerġija Atomika.

                  33.

                  Ri Won Ho

                  Passaport: 381310014;
                  Data tat-twelid: 17.7.1964;
                  Ċittadinanza: RDPK.

                  30.11.2016

                  Uffiċjal tas-Sigurtà tal-Ministeru tal-Istat tar-RDPK stazzjonat fis-Sirja li jappoġġa l-KOMID.

                  34.

                  Jo Yong Chol

                  Cho Yong Chol

                  Data tat-twelid: 30.9.1973;
                  Ċittadinanza: RDPK.

                  30.11.2016

                  Uffiċjal tas-Sigurtà tal-Ministeru tal-Istat tar-RDPK stazzjonat fis-Sirja li jappoġġa l-KOMID.

                  35.

                  Kim Chol Sam

                  Data tat-twelid: 11.3.1971;
                  Ċittadinanza: RDPK.

                  30.11.2016

                  Rappreżentant ta' Daedong Credit Bank (DCB)li kien involut fil-ġestjoni ta' tranżazzjonijiet f'isem DCB Finance Limited. Bħala rappreżentant ta' DCB ibbażat barra mill-pajjiż, hemm suspett li Kim Chol Sam iffaċilita tranżazzjonijiet li jiswew mijiet ta' eluf ta' dollari u x'aktarx immaniġġa miljuni ta' dollari f'kontijiet relatati mar-RDPK b'rabtiet potenzjali ma' programmi nukleari/ta' missili.

                  36.

                  Kim Sok Chol

                  Passaport: 472310082;
                  Data tat-twelid: 8.5.1955;
                  Ċittadinanza: RDPK.

                  30.11.2016

                  Aġixxa bħala l-Ambaxxatur tar-RDPK għall-Myanmar u opera bħala faċilitatur tal-KOMID. Huwa tħallas mill-KOMID għall-assistenza tiegħu u jorganizza laqgħat f'isem il-KOMID, inkluż laqgħa bejn il-persuni relatati mad-difiża tal-KOMID u tal-Myanmar biex jiġu diskussi kwistjonijiet finanzjarji.

                  37.

                  Chang Chang Ha

                  Jang Chang Ha

                  Data tat-twelid: 10.1.1964;
                  Ċittadinanza: RDPK.

                  30.11.2016

                  President tat-Tieni Akkademja tax-Xjenzi Naturali (SANS).

                  38.

                  Cho Chun Ryong

                  Jo Chun Ryong

                  Data tat-twelid: 4.4.1960;
                  Ċittadinanza: RDPK.

                  30.11.2016

                  President tat-Tieni Kumitat Ekonomiku (SEC).

                  39.

                  Son Mun San

                  Data tat-twelid: 23.1.1951;
                  Ċittadinanza: RDPK.

                  30.11.2016

                  Direttur Ġenerali tal-Uffiċċju għall-Affarijiet Esterni tal-Uffiċċju Ġenerali tal-Enerġija Atomika (GBAE).

            B.   Entitajiet

                  Isem

                  Psewdonimu

                  Lokalità

                  Data tad-deżinjazzjoni min-NU

                  Informazzjoni oħra

                  33.

                  Korea United Development Bank

                  Pyongyang, Korea ta' Fuq; SWIFT/BIC: KUDBKPPY

                  30.11.2016

                  Jopera fl-industrija tas-servizzi finanzjarji tal-ekonomija tar-RDPK.

                  34.

                  Ilsim International Bank

                  Pyongyang, DPRK; SWIFT: ILSIKPPY

                  30.11.2016

                  Huwa affiljat mal-forzi militari tar-RDPK u għandu relazzjoni mill-qrib ma' Korea Kwangson Banking Corporation (KKBC). Ipprova jevita sanzjonijiet tan-Nazzjonijiet Uniti.

                  35.

                  Korea Daesong Bank

                  Choson Taesong Unhaeng; Taesong Bank

                  Segori-dong, Gyongheung St. Potonggang District, Pyongyang, RDPK; SWIFT/BIC: KDBKKPPY

                  30.11.2016

                  Huwa proprjetà ta' u kkontrollat minn Uffiċċju 39 tal-Partit tal-Ħaddiema tal-Korea.

                  36.

                  Singwang Economics and Trading General Corporation

                  RDPK

                  30.11.2016

                  Hija intrapriża tar-RDPK għall-kummerċ tal-faħam. Ir-RDPK tiġġenera sehem sinifikanti tal-flus għall-programmi nukleari u ta' missili ballistiċi tagħha bl-estrazzjoni ta' riżorsi naturali u l-bejgħ tagħhom barra mill-pajjiż.

                  37.

                  Korea Foreign Technical Trade Center

                  RDPK

                  30.11.2016

                  Huwa intrapriża tar-RDPK għall-kummerċ tal-faħam. Ir-RDPK tiġġenera sehem sinifikanti tal-fondi meħtieġa biex tiffinanzja l-programmi nukleari u ta' missili ballistiċi tagħha bl-estrazzjoni tar-riżorsi naturali u l-bejgħ tagħhom barra mill-pajjiż.

                  38.

                  Korea Pugang Trading Corporation

                  Rakwon-dong, Pothonggang District, Pyongyang, RDPK

                  30.11.2016

                  Hija proprjetà ta' Korea Ryonbong General Corporation, konglomerat tad-difiża tar-RDPK speċjalizzat f'akkwist għall-industriji tad-difiża tar-RDPK u fl-appoġġ għal bejgħ relatat mal-qasam militari ta' Pyongyang.

                  39.

                  Korea International Chemical Joint Venture Company

                  Choson International Chemicals Joint Operation Company; Chosun International Chemicals Joint Operation Company: International Chemical Joint Venture Company

                  Hamhung, South Hamgyong Province, RDPK; Man gyongdae-kuyok, Pyongyang, RDPK; Mangyungdae-gu, Pyongyang, RDPK

                  30.11.2016

                  Hija sussidjarja ta' Korea Ryonbong General Corporation — konglomerat tad-difiża tar-RDPK speċjalizzat f'akkwisti għall-industriji tad-difiża tar-RDPK u fl-appoġġ għal bejgħ relatat mal-qasam militari ta' Pyongyang — u kienet involuta fi tranżazzjonijiet relatati mal-proliferazzjoni.

                  40.

                  DCB Finance Limited

                  Akara Building, 24 de Castro Street, Wickhams Cay I, Road Town, Tortola, British Virgin Islands; Dalian, iċ-Ċina

                  30.11.2016

                  Hija kumpannija tal-isem għal Daedong Credit Bank (DCB), entità elenkata.

                  41.

                  Korea Taesong Trading Company

                  Pyongyang, RDPK

                  30.11.2016

                  Aġixxiet f'isem il-KOMID f'operazzjonijiet mas-Sirja.

                  42.

                  Korea Daesong General Trading Corporation

                  Daesong Trading; Daesong Trading Company; Korea Daesong Trading Company; Korea Daesong Trading Corporation

                  Pulgan Gori Dong 1, Potonggang District, Pyongyang City, RDPK

                  30.11.2016

                  Hija affiljata ma' Uffiċċju 39 permezz ta' esportazzjonijiet tal-minerali (deheb), metalli, makkinarju, prodotti agrikoli, ġinseng, ġojjellerija, u prodotti tal-industrija ħafifa.

            Il-persuni u l-entitajiet elenkati hawn taħt għandhom jitneħħew mil-lista li tinsab fl-Anness II għad-Deċiżjoni tal-Kunsill 2016/849/PESK
      I.   Persuni u entitajiet responsabbli għal programmi tar-RDPK relatati mal-armi nukleari, mal-missili ballistiċi, jew ma' programmi oħra relatati mal-armi tal-qerda massiva, jew persuni li jaġixxu f'isimhom jew fuq id-direzzjoni tagħhom, jew entitajiet li jappartjenu lilhom jew huma kkontrollati minnhom.

      A.   Persuni

                  16.

                  Jo Chun Ryong

            B.   Entitajiet

                  2.

                  Korea Taesong Trading Company

            II.   Persuni u entitajiet li jipprovdu servizzi finanzjarji li jistgħu jikkontribwixxu għal programmi tar-RDPK relatati mal-armi nukleari, mal-missili ballistiċi jew ma' armi oħrajn tal-qerda tal-massiva.

      B.   Entitajiet

                  1.

                  Korea Daesong Bank

                  2.

                  Korea Daesong General Trading Corporation


title: 2008/119/KE: Deċiżjoni tal-Kunsill tat- 12 ta’ Frar 2008 dwar il-prinċipji, il-prijoritajiet u l-kondizzjonijiet li jinsabu fis-Sħubija għall-Adeżjoni mal-Kroazja u li tħassar id-Deċiżjoni 2006/145/KE

text:
               16.2.2008

               MT

               Il-Ġurnal Uffiċjali ta’ l-Unjoni Ewropea

               L 42/51

         DEĊIŻJONI TAL-KUNSILL
   tat-12 ta’ Frar 2008
   dwar il-prinċipji, il-prijoritajiet u l-kondizzjonijiet li jinsabu fis-Sħubija għall-Adeżjoni mal-Kroazja u li tħassar id-Deċiżjoni 2006/145/KE
   (2008/119/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru 533/2004 tat-22 ta’ Marzu 2004 dwar it-twaqqif ta’ sħubiji fil-qafas tal-proċess ta’ stabbilizazzjoni u assoċjazzjoni (1), u b’mod partikolari l-Artikolu 2 tiegħu,
   Wara li kkunsidra l-proposta tal-Kummissjoni,
   Billi:

               (1)

               Il-Kunsill Ewropew ta’ Tessaloniki tad-19 u l-20 ta’ Ġunju 2003 approva l-introduzzjoni ta’ sħubiji bħala mezz biex isseħħ il-perspettiva Ewropea tal-pajjiżi tal-Balkani tal-Punent.

               (2)

               Ir-Regolament (KE) Nru 533/2004 jipprevedi li l-Kunsill għandu jiddeċiedi dwar il-prinċipji, il-prijoritajiet u l-kundizzjonijiet li għandhom jiġu inklużi fl-isħubiji Ewropej, kif ukoll dwar aġġustamenti sussegwenti. Huwa ddikjarat ukoll li s-segwitu ta’ l-Isħubiji ta’ Adeżjoni se jkun żgurat permezz tal-mekkaniżmi stabbiliti skond il-proċess ta’ stabilizzazzjoni u assoċjazzjoni, prinċipalment permezz tar-rapporti annwali ta’ progress.

               (3)

               Wara l-Isħubija Ewropea ta’ l-2004, fl-20 ta’ Frar 2006 l-Kunsill adotta l-ewwel Sħubija għall-Adeżjoni mal-Kroazja (2).

               (4)

               Fit-3 ta’ Ottubru 2005, l-Istati Membri bdew in-negozjati mal-Kroazja dwar l-adeżjoni tagħha ma’ l-Unjoni Ewropea. Il-progress tan-negozjati ser jiġi ggwidat mill-progress tal-Kroazja fit-tħejjija għall-adeżjoni, li ser jitqies, inter alia, fuq il-bażi ta’ konsiderazzjoni ta’ l-implementazzjoni ta’ l-Isħubija għall-Adeżjoni, skond kif riveduta regolarment.

               (5)

               Il-Komunikazzjoni tal-Kummissjoni dwar l-Istrateġija tat-Tkabbir u l-Isfidi Ewlenin għall-2006-2007 indikat li l-isħubiji jiġu aġġornati fi tmiem l-2007.

               (6)

               Fis-17 ta’ Lulju ta’ l-2006 l-Kunsill adotta r-Regolament (KE) Nru 1085/2006 li jistabbilixxi strument għall-għajnuna ta’ qabel l-adeżjoni (IPA) (3), li jġedded il-qafas għall-għajnuna finanzjarja għal pajjiżi ta’ qabel l-adeżjoni.

               (7)

               Jixraq għalhekk li tiġi adottata Sħubija ta’ Adeżjoni riveduta li taġġorna l-isħubija attwali sabiex jiġu identifikati prijoritajiet imġedda għal xogħol ulterjuri, fuq il-bażi tal-konklużjonijiet tar-Rapport ta’ Progress ta’ l-2007 dwar it-tħejjijiet tal-Kroazja għal integrazzjoni akbar ma’ l-Unjoni Ewropea.

               (8)

               Sabiex tħejji għall-adeżjoni, il-Kroazja mistennija tiżviluppa pjan bi programm skedat u b'miżuri speċifiċi li jindirizzaw il-prijoritajiet ta’ l-Isħubija għall-Adeżjoni.

               (9)

               Id-Deċiżjoni 2006/145/KE għandha titħassar,

         IDDEĊIEDA KIF ĠEJ:
   Artikolu 1
   Konformement mar-Regolament (KE) Nru 533/2004, il-prinċipji, il-prijoritajiet u l-kundizzjonijiet li jinsabu fl-Isħubija għall-Adeżjoni mal-Kroazja huma stabbiliti fl-Anness ma’ din id-Deċiżjoni.
   Artikolu 2
   L-implementazzjoni ta’ l-Isħubija għall-Adeżjoni għandha tiġi eżaminata u sorveljata permezz tal-mekkaniżmi stabbiliti skond il-Proċess ta’ Stabbilizzazzjoni u Assoċjazzjoni, u mill-Kunsill fuq il-bażi tar-rapporti annwali preżentati mill-Kummissjoni.
   Artikolu 3
   Id-Deċiżjoni 2006/145/KE għandha titħassar.
   Artikolu 4
   Din id-Deċiżjoni għandha jkollha effett fit-tielet jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fi Brussell, 12 ta’ Frar 2008.

            Għall-Kunsill

            Il-President

         A. BAJUK

      (1)  ĠU L 86, 24.3.2004, p. 1. Ir-Regolament kif emendat bir-Regolament (KE) Nru 269/2006 (ĠU L 47, 17.2.2006, p. 7).

      (2)  Id-Deċiżjoni tal-Kunsill 2006/145/KE ta’ l-20 ta’ Frar 2006 dwar il-prinċipji, il-prijoritajiet u l-kondizzjonijiet li jinsabu fl-Isħubija ta’ Adeżjoni mal-Kroazja (ĠU L 55, 25.2.2006, p. 30).

      (3)  ĠU L 210, 31.7.2006, p. 82.

      ANNESS
      KROAZJA: SĦUBIJA GĦALL-ADEŻJONI 2007
      1.   INTRODUZZJONI
      Il-verżjoni riveduta proposta ta’ l-Isħubija għall-Adeżjoni taġġorna l-ewwel verżjoni, fuq il-bażi tas-sejbiet tar-Rapport ta’ Progress ta’ l-2007 tal-Kummissjoni dwar il-Kroazja. Hija tidentifika l-prijoritajiet ta’ azzjoni l-ġodda kif ukoll dawk li għadhom ma twettqux. Il-prijoritajiet ġodda huma adattati għall-ħtiġijiet speċifiċi u għall-istadju tat-tħejjijiet tal-pajjiż u jkunu aġġornati kif ikun meħtieġ. Il-Kroazja hija mistennija tiżviluppa pjan li jinkludi programm u miżuri speċifiċi li jindirizzaw il-prijoritajiet tas-Sħubija għall-Adeżjoni. Is-Sħubija għall-Adeżjoni tipprovdi wkoll gwida għall-assistenza finanzjarja lill-pajjiż.
      2.   PRINĊIPJI
      Il-Proċess ta’ Stabbilizazzjoni u Assoċjazzjoni jibqa’ l-qafas għall-mira Ewropea tal-pajjiżi tal-Balkani tal-Punent, matul it-triq kollha li twassal għas-sħubija ġejjiena tagħhom. Il-prijioritajiet ewlenin identifikati għall-Kroazja huma dwar il-kapaċità tiegħu li jissodisfa l-kriterji stabbiliti mill-Kunsill Ewropew ta’ Kopenħagen fl-1993 u l-kundizzjonijiet stabbiliti għall-Proċess ta’ Stabbilizazzjoni u Assoċjazzjoni, speċjalment il-kundizzjonijiet espressi mill-Kunsill fil-Konklużjonijiet tad-29 ta’ April 1997 u l-21 u t-22 ta’ Ġunju 1999, id-dikjarazzjoni finali tas-Samit ta’ Żagreb ta’ l-24 ta’ Novembru 2000 u l-Aġenda ta’ Tessaloniki, kif ukoll ir-rekwiżiti tal-qafas tan-negozjar adottat mill-Kunsill fit-3 ta’ Ottubru 2005.
      3.   PRIJORITAJIET
      Il-prijoritajiet elenkati f’din is-Sħubija għall-Adeżjoni ġew magħżula fuq il-bażi li huwa realistiku li tistenna li l-Kroazja tista’ tlestihom jew tmexxihom sostanzjalment 'il quddiem matul il-ftit snin li ġejjin. Il-prijoritajiet jikkonċernaw kemm il-leġiżlazzjoni kif ukoll l-implementazzjoni tagħha.
      Minħabba l-ħtieġa ta’ l-iffissar tal-prijoritajiet, jidher ċar li hemm ħidmiet oħra li l-Kroazja trid twettaq li jistgħu jsiru prijoritajiet fi kwalunkwe sħubija fil-ġejjieni, filwaqt li jitqies ukoll il-progress li fil-futur ser tikseb il-Kroazja.
      Fost il-prijoritajiet, il-prijoritajiet ewlenin ġew identifikati u miġbura flimkien fil-bidu tat-taqsima ta’ hawn taħt. L-ordni ta’ dawn il-prijoritajiet ewlenin ma timplikax klassifika gradatorja ta’ l-importanza tagħhom.
      Prijoritajiet Ewlenin

                  —

                  L-iżgurar ta’ implimentazzjoni xierqa ta’ l-impenji kollha sottoskritti fil-Ftehim ta’ Stabilizzazzjoni u Assoċjazzjoni.

                  —

                  L-aġġornar u l-implimentar ta’ l-istrateġija u l-pjan ta’ azzjoni għar-riforma tas-sistema ġudizzjarja.

                  —

                  L-adozzjoni u l-implimentazzjoni rapida ta’ qafas strateġiku għar-riforma ta’ l-amministrazzjoni pubblika.

                  —

                  L-aġġornar u l-aċċellerazzjoni ta’ l-implimentazzjoni tal-programm ta’ kontra l-korruzzjoni u pjani ta’ azzjoni relatati u l-iżgurar ta’ sforzi aktar koordinati u proattivi biex tiġi evitata, tinkixef u tkun miġġielda effettivament il-korruzzjoni speċjalment fuq livell għoli.

                  —

                  L-implimentazzjoni tal-Liġi Kostituzzjonali dwar il-Minoritajiet Nazzjonali, b'attenzjoni partikolari li għandha tingħata lid-dispożizzjonijiet tagħha li jiggarantixxu rappreżentazzjoni proporzjonali tal-minoritajiet fil-qasam ta’ l-impjieg. Tiġi miġġielda fuq medda aktar wiesgħa kontra d-diskriminazzjoni fis-settur pubbliku.

                  —

                  It-twassil sat-tmiem tal-proċess tar-ritorn tar-refuġjati; ir-riżoluzzjoni definittiva tal-problemi kollha ta’ forniment ta’ akkomodazzjoni lil min kellu dritt għal okkupazzjoni jew kera; it-twassil sat-tmien tar-rikostruzzjoni u l-pussess mill-ġdid tal-proprjetà u tinfetaħ mill-ġdid il-possibbiltà għal talbiet ta’ konvalidazzjoni.

                  —

                  Is-segwiment ta’ sforzi mmirati lejn ir-rikonċiljazzjoni fost iċ-ċittadini fir-reġjun.

                  —

                  Jittejjbu l-isforzi biex jinsabu soluzzjonijiet definittivi għal kwistjonijiet bilaterali pendenti (1), b'mod partikolari kwistjonijiet dwar il-fruntieri mas-Slovenja, mas-Serbja, mal-Montenegro u l-Bosnja u Ħerzegovina; u tiġi riżolta l-kwistjoni dwar iż-Żona ta’ Protezzjoni Ekoloġika u tas-Sajd.

                  —

                  Iż-żamma ta’ koperazzjoni sħiħa mat-Tribunal Kriminali Internazzjonali għall-ex-Jugoslavja u l-iżgurar ta’ integrità fil-proċeduri penali nazzjonali kontra l-kriminalitajiet tal-gwerra.

                  —

                  It-titjib fl-ambjent ta’ l-impriżi u l-potenzjal tat-tkabbir ekonomiku, b'mod partikolari permezz tat-tnaqqis fis-sussidji, ir-ristrutturazzjoni ta’ l-impriżi kbar li qed jirreġistraw telf u t-tkabbir fl-effiċjenza tan-nefqa pubblika.

            Kriterji Politiċi
      Demokrazija u stat tad-dritt
      Amministrazzjoni pubblika

                  —

                  L-implimentazzjoni sħiħa tal-miżuri ta’ riforma ta’ l-amministrazzjoni pubblika fir-rigward ta’ proċeduri amministrattivi u tar-reklutaġġ, il-promozzjoni, it-taħriġ u d-depolitiċiżżazzjoni; it-titjib fil-ġestjoni tar-riżorsi umani fis-setturi ta’ l-amministrazzjoni pubblika.

            Sistema ġudizzjarja

                  —

                  It-tnaqqis sostanzjali tal-każi b'lura fil-qrati u l-iżgurar ta’ tul ta’ żmien raġonevoli tal-proċeduri ġudizzjarji.

                  —

                  Ir-razzjonalizzazzjoni ta’ l-organizzazzjoni tal-qrati, inkluża l-introduzzjoni ta’ sistemi moderni tat-teknoloġija ta’ l-informatika.

                  —

                  Il-ħolqien ta’ sistema ġusta u trasparenti ta’ reklutaġġ, evalwazzjoni u promozzjoni u miżuri dixxiplinari fil-ġudikatura u t-titjib tal-professjonaliżmu permezz ta’ taħriġ ta’ kwalità għolja appoġġat minn finanzjament adegwat ta’ l-Akkademja tal-Ġustizzja, inkluż fil-liġi ta’ l-UE.

                  —

                  Miżuri għall-assigurazzjoni ta’ l-eżekuzzjoni xierqa u sħiħa tad-deċiżjonijiet tal-qrati.

            Politika kontra l-korruzzjoni

                  —

                  It-tkomplija ta’ l-iżvilupp u l-implimentazzjoni tal-Kodiċi tal-Kondotta jew ta’ l-etika għall-uffiċjali u r-rappreżentanti eletti kif ukoll pjanijiet ta’ azzjoni li jipprevjenu l-korruzzjoni fl-aġenziji rilevanti ta’ l-infurzar tal-liġi (il-pulizija tal-fruntieri, il-pulizija, id-dwana, il-ġudikatura) u f'istituzzjonijiet u aġenziji oħrajn tas-settur pubbliku; l-indirizzar sħiħ tal-korruzzjoni relatat ma’ l-akkwist pubbliku. Il-ħolqien ta’ unitajiet speċjalizzati għall-ġlieda kontra l-korruzzjoni fi ħdan is-servizzi xierqa permezz ta’ mekkaniżmu adegwat ta’ koordinazzjoni bejniethom u l-għoti lilhom ta’ taħriġ u riżorsi xierqa.

                  —

                  It-teħid ta’ passi biex jiġi żgurat li l-qafas legali biex tingħeleb il-korruzzjoni ikun implimentat u infurzat b'mod uniformi inkluż permezz ta’ l-użu ta’ statistika adegwata. L-iżgurar li jintlaħqu l-istandards stabbiliti minn strumenti internazzjonali, billi jittieħdu l-miżuri leġiżlattivi u amministrattivi xierqa.

                  —

                  L-implimentazzjoni ta’ azzjonijiet konkreti sabiex titqajjem kuxjenza pubblika dwar il-korruzzjoni bħala reat kriminali gravi.

                  —

                  L-iżgurar tal-koperazzjoni sħiħa ta’ l-awtoritajiet ta’ l-istat ma’ l-Uffiċċju għall-Prevenzjoni tal-Korruzzjoni u l-Kriminalità Organizzata.

            Drittijiet tal-bniedem u protezzjoni tal-minoranzi

                  —

                  L-assigurazzjoni ta’ l-aċċessibbiltà għall-ġustizzja u l-għajnuna legali u l-ħolqien ta’ disponibbiltà tar-riżorsi korrispondenti mill-budget.

                  —

                  Il-promozzjoni tar-rispett lejn il-minoranzi u l-protezzjoni tagħhom skond il-liġi internazzjonali u l-aħjar prattika fl-Istati Membri ta’ l-UE.

                  —

                  L-inkuraġġiment ta’ spirtu ta’ tolleranza fir-rigward tal-minoritajiet Serbi u r-Roma u t-teħid ta’ miżuri għall-protezzjoni ta’ membri ta’ komunitajiet minoritarji li jistgħu jkunu suġġetti għat-theddid jew atti ta’ diskriminazzjoni, ostilità jew vjolenza.

                  —

                  It-tkomplija l-implementazzjoni ta’ l-istrateġija u tal-pjan ta’ azzjoni għall-protezzjoni u l-integrazzjoni tar-Roma u l-assigurazzjoni tad-disponibbiltà tal-mezzi meħtieġa, speċjalment fir-rigward ta’ l-impjieg, l-edukazzjoni u d-djar.

                  —

                  L-adozzjoni u l-implementazzjoni ta’ strateġija globali għal kontra d-diskriminazzjoni.

            Kwistjonijiet reġjonali u obbligi internazzjonali

                  —

                  Ir-rispett sħiħ tal-ftehim ta’ l-4 ta’ Ġunju 2004 dwar iż-Żona ta’ Protezzjoni Ekoloġika u tas-Sajd imsemmi fil-konklużjonijiet tal-Kunsill Ewropew ta’ Ġunju 2004 u l-Qafas ta’ Negozjar u ma jiġi applikat l-ebda aspett taż-Żona lill-Istati Membri ta’ l-UE sakemm ma jkunx instab qbil komuni fl-ispirtu ta’ l-UE.

                  —

                  L-iżgurar ta’ l-integrità ta’ proċeduri fir-rigward tal-kriminalitajiet tal-gwerra, b'mod partikolari billi tingħata garanzija li jintemm il-preġudizzju etniku kontra s-Serbi, inkluża l-applikazzjoni ta’ standard uniformi ta’ responsabbiltà kriminali u sigurtà mtejba għax-xhieda u l-informaturi.

                  —

                  L-assigurazzjoni ta’ koordinazzjoni u koperazzjoni adegwati bejn l-awtoritajiet kollha rilevanti fil-livelli ċentrali u lokali dwar kwistjonijiet tar-ritorn tar-rifuġjati.

                  —

                  L-intensifikar ta’ l-isforzi biex jissolvew mal-ġirien il-problemi kollha li għandhom x'jaqsmu mat-telfien tad-drittijiet ta’ okkupazzjoni u l-kera.

                  —

                  Il-ħolqien ta’ kundizzjonijiet soċjali u ekonomiċi għat-titjib fil-klima ta’ l-integrazzjoni mill-ġdid ta’ dawk li jiġu lura u l-aċċettazzjoni tagħhom mill-komunitajiet li jilqgħuhom, anke permezz ta’ programmi ta’ żvilupp reġjonali fiż-żoni milquta.

                  —

                  Jingħata kontribut għat-tisħiħ tal-koperazzjoni reġjonali, speċjalment permezz tal-promozzjoni tal-proċess tranżitorju mill-Patt ta’ Stabilità għal qafas ta’ koperazzjoni mfassal aktar b'mod partikolari għar-reġjun u l-implimentazzjoni effikaċi tal-Ftehim ta’ Kummerċ Ħieles ta’ l-Ewropa Ċentrali (CEFTA).

                  —

                  L-implementazzjoni sħiħa tal-ftehimiet mal-pajjiżi ġirien, notevolment fir-rigward tal-ġlieda kontra l-kriminalità organizzata, il-ġestjoni tal-fruntieri u r-rijammissjoni, il-koperazzjoni transkonfinali, u l-koperazzjoni ġudizzjarja u bejn il-pulizija, anke fir-rigward tal-kriminalitajiet tal-gwerra, u l-konklużjoni ta’ ftehimiet bħal dawn fejn tali ftehimiet ikunu għadhom pendenti.

            Kriterji ekonomiċi

                  —

                  Kontinwazzjoni fl-implimentazzjoni ta’ politika prudenti fis-setturi fiskali, monetarji u finanzjarji bil-għan li tinżamm stabbiltà makroekonomika, inklużi inflazzjoni baxxa, stabbiltà fir-rata tal-kambju u tnaqqis ulterjuri fil-parti tal-PGD rrappreżentata mill-ispiża pubblika globali u mid-defiċit u d-dejn pubbliku.

                  —

                  Kontinwazzjoni fir-riformi istituzzjonali fis-settur tal-finanzi pubbliċi bil-għan li titkabbar it-trasparenza fiskali u li jittejbu l-effiċjenza u t-trasparenza tal-ġestjoni tad-dejn pubbliku, u li jitwettaq it-tibdil ippjanat ta’ l-irrappurtar tal-baġit għall-allinjament skond il-prinċipji ta’ l-ESA 95.

                  —

                  Kontinwazzjoni fl-implimentazzjoni tar-riformi globali tas-settur tal-kura tas-saħħa biex tiġi evitata l-akkumulazzjoni ta’ arretrati ġodda ta’ ħlasijiet fis-sistema tas-saħħa u biex tittejjeb l-effiċjenza ta’ l-ispiża fuq is-saħħa. Kontinwazzjoni fir-riforma ta’ l-ispiża marbuta mal-benefiċċji soċjali. L-iżgurar tas-sostenibbiltà finanazjarja ta’ l-ewwel pilastru tas-sistema tal-pensjoni permezz ta’ riformi xierqa tal-parametri.

                  —

                  Kontinwazzjoni fil-faċilitazzjoni tad-dħul ta’ l-impriżi fis-suq permezz ta’ aktar tnaqqis fil-ħin u l-proċeduri meħtieġa u l-ispejjeż għall-ħolqien ta’ entità kummerċjali. It-titjib fil-proċeduri tal-falliment biex jitħaffef il-ħruġ mis-suq.

                  —

                  It-titjib fil-qafas istituzzjonali għall-privatizzazzjoni bil-għan li tiġi avvanzata b'mod sinifikanti l-privatizzazzjoni tal-kumpaniji miżmuma taħt il-Fond ta’ Privatizzazzjoni ta’ l-Istat. Kontinwazzjoni fir-ristrutturazzjoni ta’ l-impriżi ta’ sjieda statali li jkunu qed jagħmlu telf u tas-sistema ferrovjarja biex jitnaqqas l-ammont ta’ sussidji lis-settur ta’ l-impriżi bħala sehem mill-PGD.

                  —

                  It-titjib fis-setturi ta’ l-inċentivi u l-flessibbiltà fis-suq tax-xogħol biex tiżdied il-parteċipazzjoni u r-rata ta’ l-impjieg.

            Abbilità għall-irfigħ ta’ l-obbligi tas-sħubija
      Kapitolu 1:   Moviment ħieles tal-prodotti

                  —

                  L-adozzjoni u l-implimentazzjoni ta’ leġiżlazzjoni qafas orizzontali biex tinkiseb l-infrastruttura meħtieġa, u tiġi żgurata s-separazzjoni tal-ħidmiet bejn id-diversi funzjonijiet (regolatorji, standardizzazzjoni, akkreditazzjoni, metroloġija, evalwazzjoni tal-konformità u sorveljanza tas-suq).

                  —

                  L-adozzjoni u l-implimentazzjoni ta’ strateġija globali għat-traspożizzjoni u l-implimentazzjoni tal-leġiżlazzjoni tal-KE għall-organizzazzjoniet orizzontali rilevanti (standardizzazzjoni, akkreditazzjoni, metroloġija u sorveljanza tas-suq) u f'ċerti setturi, kif ukoll it-titjib tal-kapaċità amministrattiva.

                  —

                  L-adozzjoni u l-implimentazzjoni ta’ Pjan ta’ Azzjoni għal konformità ma’ l-Artikoli 28-30 tat-TKE, inkluża l-introduzzjoni ta’ klawżoli ta’ rikonoxximent reċiproku.

                  —

                  Kontinwazzjoni ta’ l-adozzjoni ta’ standards Ewropej. Kontinwazzjoni fit-tħejjijiet għat-twettiq tal-kriterji ta’ sħubija għall-entitajiet ta’ standardizzazzjoni.

                  —

                  Kontinwazzjoni fit-traspożizzjoni tad-direttivi ta’ Approċċ ġdid u Approċċ qadim, b'mod partikolari fir-rigward għall-prodotti farmaċewtiċi.

            Kapitolu 2:   Moviment liberu tal-ħaddiema

                  —

                  It-tneħħija ta’ kull miżura diskriminatorja lejn l-ħaddiema migranti fl-UE u lejn iċ-ċittadini ta’ l-UE.

                  —

                  It-tisħiħ ta’ l-istrutturi amministrattivi għall-koordinazzjoni ta’ l-iskemi tas-sigurtà soċjali.

            Kapitolu 3:   Dritt ta’ l-istabbiliment u libertà għall-provvista ta’ servizzi

                  —

                  Kontinwazzjoni fl-allinjament tal-leġiżlazzjoni ma’ l-acquis fir-rigward tar-rikonoxximent tal-kwalifiki professjonali għaċ-ċittadini ta’ l-UE u l-emendar tal-leġiżlazzjoni eżistenti għat-tħassir tal-bqija tar-rekwiżiti relatati man-nazzjonalità, il-lingwa, l-istabbiliment jew l- awtorizzazzjoni għall-eżerċizzju ta’ attività kummerċjali għall-fornituri tas-servizzi ta’ l-UE, it-tneħħija ta’ l-ixkiel amministrattiv u tekniku għad-dritt ta’ l-istabbiliment u l-libertà li jiġu pprovduti servizzi u jiġi żgurat it-trattament ugwali ta’ applikazzjonijiet għal permessi ta’ negozju, inkluż il-permessi għall-bini.

            Kapitolu 4:   Moviment ħieles tal-kapital

                  —

                  Kontinwazzjoni fil-ħolqien ta’ mekkaniżmu effikaċi għal kontra l-ħasil tal-flus, b'mod partikolari billi jiġi żgurat li l-aġenziji ta’ l-infurzar ikunu qed joperaw b'mod sħiħ, ikollhom riżorsi biżżejjed u jkunu kkoordinati tajjeb bil-kontropartijiet tagħhom domestiċi u internazzjonali.

                  —

                  Il-ksib ta’ progress ulterjuri fit-tneħħija tar-restrizzjonijiet li fadal fuq il-movimenti tal-kapital; it-tneħħija tar-restrizzjoni kollha fuq ix-xiri ta’ proprjetà immobbli miċ-ċittadini ta’ l-UE konformement ma’ l-SAA u l-iżgurar li sadattant l-applikazzjonijiet kollha minn ċittadini ta’ l-UE għall-permessi biex jixtru l-proprjetà immobbli jiġu ttrattati bil-ħeffa.

            Kapitolu 5:   Appalti pubbliċi

                  —

                  It-tħollija f'idejn aġenzija responsabbli mill-akkwisti pubbliċi biex tiggarantixxi politika koerenti u trasparenti u tipprovdi direzzjoni fl-implimentazzjoni tagħha fl-oqsma kollha marbuta ma’ l-appalti pubbliċi.

                  —

                  L-adozzjoni u l-implimentazzjoni ta’ strateġija globali b'perjodi skedati u stadji importanti għall-allinjament tal-leġiżlazzjoni u r-rinfurzar tal-kapaċitajiet fl-oqsma kollha marbuta ma’ l-appalti pubbliċi (kuntratti pubbliċi, konċessjonijiet, sħubiji privati-pubbliċi) kif ukoll fejn jidħlu proċeduri u entitajiet ta’ kontroll. It-tisħiħ ta’ mekkaniżmi ta’ l-infurzar ta’ entitajiet ta’ kontroll.

            Kapitolu 6:   Liġi tal-kumpaniji

                  —

                  L-allinjament ta’ l-Att tal-Kumpaniji ma’ l-acquis u t-twassil sat-tmien ta’ allinjament mad-Direttiva dwar l-offerti pubbliċi għat-teħid ta’ kontroll.

                  —

                  L-allinjament tal-leġiżlazzjoni tal-kontabbiltà u l-ivverifikar ma’ l-acquis. It-tisħiħ tal-qafas istituzzjonali rilevanti.

            Kapitolu 7:   Liġi dwar il-proprjetà intelletwali

                  —

                  It-twassil sat-tmien ta’ l-allinjament ma’ l-acquis fejn għandhom x'jaqsmu d-drittijiet ta’ l-awtur u d-drittijiet relatati u l-iżgurar ta’ l-infurzar tad-drittijiet tal-proprjetà intellettwali permezz tat-tisħiħ tal-kapaċità amministrattiva ta’ l-entitajiet rilevanti.

                  —

                  Ir-reġistrazzjoni ta’ riżultati disponibbli sodisfaċenti fil-qasam ta’ l-investigazzjonijiet, il-prosekuzzjonijiet, u t-trattament ġudizzjarju ta’ każi ta’ piraterija u ffalsifikar.

            Kapitolu 8:   Politika ta’ kompetizzjoni

                  —

                  L-adozzjoni ta’ Programm Nazzjonali ta’ Ristrutturazzjoni għas-settur ta’ l-azzar biex ikunu żgurati l-vijabbiltà tar-regoli ta’ l-UE u r-rispett lejhom fejn għandhom x'jaqsmu għajnuniet mill-Istat. L-adozzjoni ta’ pjan ta’ ristrutturazzjoni individwali għal kull tarzna li tkun tinsab f'diffikultà u l-inkorporazzjoni ta’ dawn il-pjani fi Programm Nazzjonali ta’ Ristrutturazzjoni konformement mar-regoli ta’ l-UE fir-rigward ta’ l-għajnuniet mill-Istat.

                  —

                  It-twassil sat-tmiem ta’ l-allinjament leġiżlattiv mar-regoli ta’ l-għajnuna mill-Istat ta’ l-UE fis-settur ta’ l-għajnuna fiskali u l-allinjament tal-bqija ta’ l-iskemi ta’ għajnuna l-oħra kollha identifikati fl-inventarju ta’ l-għajnuna mill-Istat bħala skemi inkompatibbli mar-regoli ta’ l-UE. L-adozzjoni ta’ pjan dettaljat għall-għajnuna reġjonali.

                  —

                  L-adozzjoni ta’ miżuri leġiżlattivi li jippermettu li jitwettaq kontroll effikaċi ta’ l-anti-trust, b'mod partikolari fir-rigward tad-determinazzjoni ta’ l-emendi u l-kontroll ġudizzjarju.

            Kapitolu 9:   Servizzi finanzjarji

                  —

                  It-twassil sat-tmiem tat-traspożizzjoni ta’ l-acquis dwar il-liċenzji tal-bank, ir-rekwiżiti tal-kapital, l-istituzzjonijiet ta’ flus elettroniċi, il-konglomerati finanzjarji, il-likwidazzjoni u rijorganizzazzjoni, il-kontijiet bankarji, il-kontijiet fil-fergħat tal-banek u l-iskemi ta’ garanzija tad-depożiti.

                  —

                  It-twassil sat-tmiem ta’ l-allinjament tal-leġiżlazzjoni relatata mal-marġni ta’ solvenza, mas-sorveljanza ta’ l-assigurazzjonijiet, mal-medjazzjoni fi kwistjonijiet relatati ma’ l-assigurazzjoni u rijassigurazzjoni, ma’ l-infrastruttura tas-suq finanzjarju, u mas-swieq ta’ l-investimenti u s-sigurtajiet.

                  —

                  Il-ħolqien ta’ sistema ta’ kumpens għall-investituri konformement ma’ l-acquis. It-twettiq ta’ l-implimentazzjoni ta’ rekwiżiti prudenzjali permezz tal-ksib ta’ riżultati pożittivi disponibbli.

            Kapitolu 10:   Soċjetà ta’ l-informazzjoni u l-midja

                  —

                  It-twassil sat-tmien ta’ l-allinjament ma’ l-acquis fejn jikkonċerna l-komunikazzjoni elettronika, il-kummerċ elettroniku, il-firem elettroniċi, is-sigurtà ta’ l-informazzjoni u d-Direttiva dwar it-Televiżjoni mingħajr Fruntieri.

                  —

                  L-iżgurar ta’ kapaċità amministrattiva suffiċjenti biex jiġi infurzat l-acquis, b'mod partikolari fil-qasam tal-komunikazzjoni elettronika u l-ksib ta’ riżultati pożittivi disponibbli fir-rigward ta’ l-infurzar ta’ l-obbligi imposti fuq l-operaturi li huma b'saħħithom ħafna fis-suq u d-drittijiet ta’ dawk li daħlu ġodda fis-suq tal-komunikazzjoni elettronika, inklużi d-drittijiet ta’ aċċess, il-kollokalizzazzjoni u l-qsim tar-riżorsi.

                  —

                  It-twassil sat-tmiem tar-reviżjoni prevista tal-leġiżlazzjoni relatata mal-midja awdjoviżiva fuq il-bażi ta’ konsultazzjoni pubblika biex tiġi żgurata indipendenza regolatorja u protezzjoni kontra ndħil politiku mhux ġustifikat.

            Kapitolu 11:   Agrikoltura u żvilupp rurali

                  —

                  It-tisħiħ ta’ l-istrutturi amministrattivi u l-kapaċità meħtieġa għall-implementazzjoni tal-politika tas-suq u dik ta’ l-iżvilupp rurali, inklużi l-ġbir u l-ipproċessar ta’ data dwar l-agrikoltura.

                  —

                  It-twaqqif ta’ reġistru ta’ l-għelieqi tad-dwieli konformement ma’ l-istandards ta’ l-UE.

                  —

                  It-tkomplija tat-tħejjijiet għat-twaqqif ta’ korpi effettivi u finanzjarjament sodi għall-pagamenti għall-ġestjoni u għall-kontroll tal-fondi agrikoli, konformement mal-ħtiġijiet ta’ l-UE u ma’ l-istandards internazzjonali ta’ verifika.

            Kapitolu 12:   Sigurtà fl-ikel, politika veterinarja u fitosanitarja

                  —

                  It-titjib sostanzjali ta’ l-allinjament tal-leġiżlazzjoni relatata mas-settur tas-sikurezza ta’ l-ikel, is-settur veterinarju u s-settur fitosanitarju u t-tisħiħ ta’ l-istrutturi meħtieġa għall-implimentar, inklużi s-servizzi ta’ kontroll u spezzjoni.

                  —

                  L-iżgurar ta’ ħolqien ta’ sistemi konformi mas-setturi tas-sikurezza ta’ l-ikel, u s-setturi vetenirarji u fitosanitarji, inkluża sistema għall-identifikazzjoni ta’ l-annimali u r-reġistrazzjoni tal-moviment, it-trattament tal-prodotti sekondarji mill-annimali, il-modernizzazzjoni ta’ l-istabbilimenti agroalimentari, is-saħħa ta’ l-annimali u programmi għall-kontroll tal-mard ta’ l-annimali, il-kontrol ta’ l-annimali u l-prodotti ta’ l-annimali fil-postijiet ta’ spezzjoni fuq il-fruntieri, il-kontroll fuq is-saħħa tal-pjanti, l-awtorizzazzjoni tal-prodotti għall-protezzjoni tal-pjanti u l-kontroll fuq ir-residwi tagħhom kif ukoll il-kwalità taż-żrieragħ u tal-materjal għall-propagazzjoni tal-pjanti.

            Kapitolu 13:   Sajd

                  —

                  It-tisħiħ ta’ l-istrutturi amministrattivi u, b'mod partikolari, l-istrutturi ta’ spezzjoni, meħtieġa għat-twettiq tal-politika tas-sajd u t-titjib fil-ġbir tad-data dwar il-qbid u l-iżbarkamenti.

                  —

                  It-tlestija tat-twaqqif ta’ reġistru kompjuterizzat tal-bastimenti tas-sajd u ta’ sistema ta’ monitoraġġ bis-satellita tal-bastimenti.

            Kapitolu 14:   Politika tat-trasport

                  —

                  It-twassil sat-tmiem ta’ l-allinjament ma’ l-acquis ta’ l-UE u t-tisħiħ tal-kapaċità amministrattiva fis-settur tat-trasport stradali (inkluża l-implimentazzjoni tat-takografu diġitali), it-trasport bl-ajru, it-trasport bil-baħar u fis-settur tan-navigazzjoni interna, b'mod partikolari fir-rigward tas-sikurezza tan-navigazzjoni u tas-Servizzi ta’ Informazzjoni dwar ix-Xmajjar.

                  —

                  L-adozzjoni ta’ leġiżlazzjoni għall-implementazzjoni għat-trasport bil-ferrovija, b'mod partikolari dispożizzjonijiet ta’ interoperabbiltà u l-allokazzjoni indipendenti tal-kapaċità. Il-pubblikazzjoni ta’ verżjoni finali tad-dokument ta’ referenza dwar in-netwerk.

                  —

                  L-implimentazzjoni ta’ l-ewwel fażi tranżitorja tal-Ftehim dwar l-Ispazju ta’ l-Ajru Komuni ta’ l-Ewropa (ECAA) u r-ratifika tiegħu.

            Kapitolu 15:   Enerġija

                  —

                  It-twettiq ta’ l-obbligi stabbiliti mit-Trattat li jistabbilixxi l-Komunità ta’ l-Enerġija.

                  —

                  It-tisħiħ tal-kapaċità amministrattiva u t-twassil sat-tmiem ta’ l-allinjament ma’ l-acquis ta’ l-UE fl-oqsma tas-sigurtà tal-forniment, l-effiċjenza enerġetika u s-sorsi rinnovabbli ta’ l-enerġija, is-suq intern ta’ l-enerġija (elettriku u gass) u l-qasam ta’ l-enerġija nukleari, kif ukoll l-iżgurar ta’ livell għoli ta’ sigurtà nukleari u protezzjoni kontra r-radjazzjoni.

            Kapitolu 16:   Tassazzjoni

                  —

                  It-tħaffif fit-twettiq ta’ l-allinjament tal-leġiżlazzjoni fiskali ma’ l-acquis b'attenzjoni partikolari biex jiġu inklużi żoni franki fl-applikazzjoni territorjali tas-sistema tal-VAT, biex jitneħħew il-kwoti żero eżistenti tal-VAT, u biex tiġi eleminata t-tassazzjoni diskriminatorja fuq is-sigaretti u biex titwettaq armonizzazzjoni ulterjuri fis-sistema tat-taxxa tas-sisa.

                  —

                  Tisħiħ sinifikattiv tal-kapaċità għall-infurzar ta’ l-amministrazzjonijiet fiskali u doganali, b'mod partikolari fir-rigward tal-funzjonijiet ta’ ġbir u kontroll u l-iżviluppar tas-sistemi informatiċi meħtieġa; il-kontinwazzjoni tax-xogħol fuq il-ħolqien ta’ servizz tas-sisa li jiffunzjona u li jkollu persunal suffiċjenti; l-issimplifikar tal-proċeduri r-rinfurzar tal-kontrolli biex titwettaq prosekuzzjoni effikaċi kontra l-frodi fiskali.

                  —

                  L-impenn favur il-prinċipji tal-Kodiċi ta’ Kondotta fil-qasam tat-tassazzjoni ta’ l-intrapriżi u l-assigurazzjoni tal-konformità ta’ miżuri ġodda tat-taxxa ma’ dawn il-prinċipji.

            Kapitolu 17:   Unjoni Ekonomika u Monetarja

                  —

                  L-allinjament tal-qafas legali sabiex tiġi żgurata l-indipendenza sħiħa tal-bank ċentrali, biex jiġi gurat allinjament fir-rigward tal-projbizzjoni ta’ aċċess privileġġat għas-settur pubbliku għall-istituzzjonijiet finanzjarji u biex tingħata l-possibbiltà ta’ integrazzjoni sħiħa ta’ dan fis-Sistema Ewropea tal-Banek Ċentrali (SEBĊ).

            Kapitolu 18:   Statistika

                  —

                  It-tisħiħ tal-kapaċità amministrattiva ta’ l-Uffiċċju ta’ l-Istatistika, ir-riformar ta’ l-uffiċċji reġjonali tiegħu u t-titjib tal-koordinazzjoni ma’ produtturi oħra ta’ statistika uffiċjali.

                  —

                  Kontinwazzjoni fl-iżvilupp ta’ l-istatistika agrikola, makroekonomika u ta’ l-impriżi.

            Kapitolu 19:   Politika soċjali u impjieg

                  —

                  Allinjament ulterjuri ma’ l-acquis u t-tisħiħ ta’ l-istrutturi relatati amministrattivi u ta’ infurzar, inklużi l-ispettorati tax-xogħol, f'assoċjazzjoni ma’ l-imsieħba soċjali.

                  —

                  L-implimentazzjoni effikaċi tal-Memorandum Konġunt dwar l-Integrazzjoni Soċjali (JIM) u, ġaladarba jiġi adottat, id-Dokument Konġunt ta’ Valutazzjoni dwar il-Prijoritajiet tal-Politika ta’ l-Impjieg (JAP).

            Kapitolu 20:   Politika industrijali u għall-impriżi

                  —

                  L-implimentazzjoni ta’ strateġija ta’ politika industrijali globali, b'enfażi partikolari fuq ir-ristrutturazzjoni ta’ setturi ewlenin li qed jagħmlu t-telf u kumpaniji individwali, inklużi dawk ta’ l-azzar u t-tarznar.

            Kapitolu 21:   Netwerks tranżewropej

                  —

                  Iż-żieda fl-interkonnessjonijiet tal-gass u l-elettriku ma’ pajjiżi ġirien.

            Kapitolu 22:   Politika reġjonali u koordinazzjoni ta’ strumenti strutturali

                  —

                  L-adozzjoni u t-tnedija ta’ l-implimentazzjoni ta’ plan ta’ azzjoni li jistipula għanijiet ċari u programm skedat relatat sabiex jiġu mwettqa r-rekwiżiti regolatorji u operattivi mnissla mill-politika Komunitarja ta’ koeżjoni, inkluż it-tisħiħ tal-kapaċità fuq il-livelli ċentrali, reġjonali, u lokali.

                  —

                  L-iżgurar ta’ distribuzzjoni ċara tar-responsabbiltajiet u t-tisħiħ tal-kapaċità ta’ l-awtoritajiet/strutturi ta’ implimentazzjoni maħtura u tal-koordinazzjoni bejniethom, inklużi l-awtoritajiet lokali.

                  —

                  L-adozzjoni ta’ l-Att dwar l-Iżvilupp Reġjonali.

                  —

                  Ir-rinfurzar tal-kapaċità għall-ipprogrammar, it-tħejjija tal-proġetti, is-sorveljar, l-ivvalutar u l-ġestjoni u l-kontroll finanzjarju, partikolarment tal-Ministeri responsabbli, biex jiġu implimentati l-programmi Komunitarji ta’ qabel l-adeżjoni bħala tħejjija għall-politika Komunitarja tal-koeżjoni.

            Kapitolu 23:   Sistema ġudizzjarja u drittijiet fundamentali

                  —

                  Kontinwazzjoni fl-implimentazzjoni tal-liġi naturali dwar il-protezzjoni tad-data personali konformement ma’ l-acquis u l-iżgurar ta’ sorveljar u infurzar effiċjenti.

                  —

                  Għal prijoritajiet oħra ara t-taqsima dwar il-kriterji politiċi.

            Kapitolu 24:   Ġustizzja, libertà u sigurtà

                  —

                  Kontinwazzjoni fir-reviżjoni tal-leġiżlazzjoni ewlenija għall-allinjament ma’ l-acquis ta’ Schengen u l-estenzjoni ta’ l-investimenti fuq livell lokali f'termini ta’ tagħmir informatiku u taħriġ ulterjuri għall-pulizija.

                  —

                  Kontinwazzjoni fit-tħejjijiet għall-implimentazzjoni ta’ l-acquis ta’ Schengen permezz ta’ żieda fil-livelli tal-persunal u t-taħriġ tal-gwardjani tal-fruntieri, aktar investiment fit-tagħmir inkluża l-estenzjoni tas-Sistema Nazzjoni għall-Ġestjoni tal-Fruntieri u l-iżgurar tal-kompatibbiltà tagħha mas-Sistema ta’ l-Informazzjoni ta’ Schengen tat-tieni ġenerazzjoni (SIS II). It-titjib fil-kapaċità amministrattiva u ta’ infurzar tal-pulizija tal-fruntieri permezz tat-tkabbir tal-koperazzjoni bejn l-aġenziji.

                  —

                  Kontinwazzjoni fl-allinjament mal-politika Komunitarja dwar il-viżi, inkluża l-introduzzjoni ta’ identifikaturi bijometriċi fid-dokumenti ta’ l-ivvjaġġar u t-tħejjijiet għas-sistema ta’ Informazzjoni dwar il-Viżi.

                  —

                  L-introduzzjoni ta’ leġiżlazzjoni sekondarja għall-implimentazzjoni ta’ l-Att dwar l-Ażil u l-Att dwar il-Persuni Barranin.

                  —

                  L-iżgurar ta’ kompatibbiltà tal-leġiżlazzjoni ma’ l-acquis f'koperazzjoni ġuridika f'materji ċivili u kriminali u t-tisħiħ tal-kapaċità tal-ġudikatura biex tapplika l-acquis.

            Kapitolu 25:   Xjenza u riċerka

                  —

                  L-iżgurar ta’ kapaċità xierqa biex jintrefa' l-piż ta’ proġetti ta’ riċerka ffinanzjati mill-UE.

                  —

                  Kontinwazzjoni fit-teħid u l-implimentazzjoni ta’ azzjonijiet biex tiġi ffaċilitata l-integrazzjoni fi ħdan iż-Żona Ewropea ta’ Riċerka.

            Kapitolu 26:   Edukazzjoni u kultura

                  —

                  L-iżgurar ta’ kapaċità xierqa għall-ġestjoni tal-programmi Edukazzjoni u Taħriġ għal matul il-Ħajja Kollha (Lifelong Learning) u Żgħożija fl-Azzjoni (Youth in Action).

                  —

                  L-allinjament ma’ l-acquis fir-rigward tan-non-diskriminazzjoni bejn iċ-ċittadini ta’ l-UE u l-Kroazja fl-aċċess għall-edukazzjoni kif ukoll mad-Direttiva dwar l-edukazzjoni tat-tfal tal-ħaddiema migrati.

            Kapitolu 27:   Ambjent

                  —

                  It-tkomplija fil-ħidma fuq it-traspożizzjoni u l-implimentazzjoni ta’ l-acquis ta’ l-UE, b'enfasi partikolari fuq il-ġestjoni ta’ l-iskart, il-kwalità ta’ l-ilma, il-kwalità ta’ l-arja, il-protezzjoni tan-natura u l-prevenzjoni u l-kontroll integrati tat-tniġġis.

                  —

                  L-adozzjoni u l-implimentazzjoni, b'mod koordinat sew, ta’ pjan globali għall-istituzzjoni tal-kapaċità amministrattiva u r-riżorsi finanzjarji meħtieġa biex jiġi implimentat l-acquis dwar l-ambjent.

                  —

                  It-tkabbir ta’ l-investimenti fl-infrastruttura ambjentali, b'enfasi partikolari fuq il-ġbir u t-trattament ta’ l-ilma mormi, il-provvista ta’ l-ilma tax-xorb u l-ġestjoni ta’ l-iskart.

                  —

                  It-tnedija ta’ l-implimentazzjoni tal-Protokoll ta’ Kjoto.

                  —

                  L-iżgurar ta’ l-integrazzjoni ta’ rekwiżiti għall-protezzjoni ta’ l-ambjent fid-definizzjoni u l-implemetazzjoni ta’ linji politiċi settorjali oħrajn u l-promozzjoni ta’ l-iżvilupp sostenibbli.

            Kapitolu 28:   Protezzjoni tal-konsumatur u s-saħħa

                  —

                  L-allinjament ulterjuri ma’ l-acquis relatat mal-konsumatur u s-saħħa, speċjalment fis-setturi tat-tessuti u ċ-ċelluli umani kif ukoll fis-settur tat-tabakk, u l-iżgurar li jkun hemm strutturi amministrattivi u kapaċità għall-infurzar xierqa.

                  —

                  Fil-qasam tas-saħħa mentali, l-iżvilupp ta’ serviżżi bbażati fil-komunità bħala alternattiva għall-istituzzjonalizzazzjoni, u l-iżgurar ta’ l-allokazzjoni ta’ riżorsi finanzjarji biżżejjed għall-kura tas-saħħa mentali.

            Kapitolu 29:   Unjoni doganali

                  —

                  Kontinwazzjoni fl-adozzjoni ta’ leġiżlazzjoni fl-għadd limitat ta’ setturi li fadal fejn hu meħtieġ allinjament ulterjuri, b'mod partikolari fir-rigward ta’ regoli ta’ oriġini mhux preferenzjali u l-applikazzjoni tat-tariffi.

                  —

                  L-applikazzjoni ta’ regoli tad-dwana b'mod konsistenti u omoġenju fl-uffiċċji kollha tad-dwana, speċjalment fis-setturi ta’ l-ipproċessar tad-dikjarazzjonijiet, l-oriġini, il-proċeduri ssimplifikati, il-falsifikazzjoni u s-selettività tal-kontrolli; l-iżgurar ta’ l-applikazzjoni ta’ proċeduri ta’ analiżi tar-riskju moderni u konsistenti fl-uffiċċji kollha.

                  —

                  fuq il-bażi ta’ strateġija globali u koerenti, il-ksib ta’ progress suffiċjenti fl-iżviluppar ta’ l-interkonnettività fis-sistemi informatiċi kollha.

            Kapitolu 30:   Relazzjonijiet esterni

                  —

                  It-tħejjija għall-allinjament tal-ftehim internazzjonali rilevanti kollu ma’ pajjiżi terzi u t-tisħiħ tal-kapaċitajiet amministrattivi u ta’ kontroll previsti għall-qafas tal-politika kummerċjali komuni

            Kapitolu 31:   Politika barranija, ta’ sigurtà u ta’ difiża

                  —

                  It-tisħiħ tal-mekkaniżmi għall-implimentazzjoni u l-infurzar tal-kontroll ta’ l-armi u t-titjib ulterjuri fil-kapaċità għal implimentazzjoni sħiħa tas-CFSP-ESDP.

            Kapitolu 32:   Kontroll finanzjarju

                  —

                  L-adozzjoni u l-implimentazzjoni tal-leġiżlazzjoni relatata mal-PIFC u tal-politika inerenti sostnuta minn kapaċità xierqa għall-implimentazzjoni.

                  —

                  Il-protezzjoni ta’ l-indipendenza funzjonali u finanzjarja ta’ l-Istituzzjoni tal-Verifika ta’ l-Istat permezz ta’ emendi għad-dispożizzjonijiet kostituzzjonali jew ta’ leġiżlazzjoni nazzjonali li jkollha effett ekwivalenti, u l-adozzjoni u l-implimentazzjoni tal-leġiżlazzjoni meħtieġa ta’ akkumpanjament.

                  —

                  L-allinjament tal-Kodiċi Kriminali ma’ l-acquis dwar il-protezzjoni ta’ l-interessi finanzjarji ta’ l-UE kif ukoll mal-konvenzjoni dwar il-protezzjoni ta’ l-interessi finanzjarji u l-protokolli tagħha.

                  —

                  Il-ħolqien ta’ servizz ta’ koordinazzjoni effikaċi u effiċjenti biex jiggarantixxi t-twettiq ta’ l-obbligi stabbiliti mill-Artikolu 280(3) tat-Trattat tal-KE u l-applikazzjoni ta’ l-acquis fir-rigward ta’ l-iċċekkjar u l-ispezzjoni fuq il-post imwettqa mill-Kummissjoni, partikolarment l-obbligu biex tingħata għajnuna lill-ispetturi tal-Kummissjoni.

                  —

                  It-teħid ta’ miżuri leġiżlattivi u amministrattivi biex tintlaħaq konformità ma’ l-acquis dwar il-protezzjoni ta’ l-Ewro kontra l-iffalsifikar.

            Kapitolu 33:   Dispożizzjoniiet finanzjarji u dwar il-budget

                  —

                  It-tkabbir tal-kapaċità amministrattiva u t-tħejjija tar-regoli proċedurali biex tiġi żgurata, sa mill-adeżjoni, il-korrettezza fil-kalkolu, it-tbassir, il-ġbir, il-ħlas u l-kontroll tar-riżorsi proprji u r-rappurtar dwarhom lill-UE.

            4.   PROGRAMMAZZJONI
      Tingħata għajnuna Komunitarja permezz ta’ l-istrument ta’ qabel l-adeżjoni (IPA) u, għall-programmi adottati qabel l-2007, ir-Regolament tal-Kunsill (KE) Nru 2666/2000 tal-5 ta’ Diċembru tas-sena 2000 dwar l-assistenza għall-Albanija, il-Bożnja u Ħerzegovina, il-Kroazja, ir-Repubblika Federali tal-Jugoslavja u l-ex Repubblika Jugoslava tal-Maċedonja (ir-regolament CARDS) (2). Għalhekk, din id-Deċiżjoni mhux se jkollha implikazzjonijiet finanzjarji. Il-ftehimiet finanzjarji jservu bħala bażi legali għall-implimentazzjoni tal-programmi konkreti.
      Il-Kroazja tista’ ssib aċċess għal finanzjamenti minn programmi multinazzjonali u orizzontali.
      5.   KONDIZZJONALITÀ
      L-assistenza għall-pajjiżi tal-Balkani tal-Punent tingħata bil-kondizzjoni li jsir iktar progress fit-twettiq tal-kriterji ta’ Kopenħagen kif ukoll tar-rekwiżiti tal-Ftehim ta’ Stabilizzazzjoni u Assoċjazzjoni u prijoritajiet speċifiċi ta’ din l-Isħubija għall-Adeżjoni. In-nuqqas ta’ rispett lejn dawn il-kundizzjonijiet jista’ jwassal biex il-Kunsill jieħu miżuri xierqa fuq il-bażi ta’ l-Artikolu 21 tar-Regolament tal-Kunsill (KE) Nru 1085/2006 jew, fil-każ ta’ programmi ta qabel l-2007, fuq il-bażi ta’ l-Artikolu 5 tar-Regolament (KE) Nru 2666/2000. L-assistenza hija wkoll suġġetta għall-kundizzjonijiet definiti mill-Kunsill fil-Konklużjonijiet tiegħu tad-29 ta’ April ta’ l-1997, b’mod partikulari fir-rigward ta’ l-impenn tar-riċevituri li jwettqu r-riformi demokratiċi, ekonomiċi u istituzzjonali. Kundizzjonijiet speċifiċi huma ukoll inklużi fil-programmi individwali ta’ kull sena. Id-deċizjonijiet finanzjarji ser jiġu segwiti bl-iffirmar ta’ ftehim finanzjarju mal-Kroazja.
      6.   SORVELJANZA
      L-implimentazzjoni ta’ l-Isħubija għall-Adeżjoni għandha tiġi eżaminata fil-qafas tal-Proċess ta’ Stabilizzazzjoni u Assoċjazzjoni, speċjalment permezz tar-Rapporti Annwali sottomessi mill-Kummissjoni, fil-kuntest tad-djalogi politiċi u ekonomiċi, kif ukoll fuq il-bażi tat-tagħrif ipprovdut fil-konferenza ta’ l-adeżjoni.

         (1)  Xi Stati Membri ssottolinjaw f'dan il-kuntest l-importanza tat-tħaffif tal-proċess tar-restituzzjoni tal-proprjetà, f'konformità mas-sentenzi rilevanti tal-Qorti Kostituzzjonali Kroata.

         (2)  ĠU L 306, 7.12.2000, p. 1. Ir-Regolament kif emendat l-aħħar bir-Regolament (KE) Nru 2112/2005 (ĠU L 344, 27.12.2005, p. 23).